Panathinaikos Press: Aνακοινώσεις της πλάκας\nAνακοίνωση εξέδωσε η ΠΑΕ Παναθηναϊκός σχετικά με δημοσιεύματα που βγαίνουν από συγκεκριμένα ΜΜΕ και έχουν σκοπό να δημιουργήσουν προβλήματα στην ομάδα.\nΜόνο που η ΠΑΕ Παναθηναϊκός ξέχασε να αναφέρει\nσε ποια ΜΜΕ αναφέρεται και ποια δημοσιεύματα είναι αυτά που θεωρούνται στημένα. Ο κόσμος δεν είναι μάντης για να γνωρίζει που αναφέρεται, ούτε όλοι ασχολούνται από το πρωί ως το βράδυ με το τι γράφεται για να μπορεί να μεταφράσει την ανακοίνωση.\nΑν δεν έχουν σκοπό να αναφέρουν συγκεκριμένα ονόματα και γραπτά, τότε ας μην τις βγάζουν καθόλου γιατί δεν κάνουν τον κόσμο σοφότερο. Και βασικός σκοπός έκδοσης μιας ανακοίνωσης είναι αυτός. Να ενημερώνει τον κόσμο και όχι να τον μπερδεύει.\n«Είναι ευκόλως αντιληπτό ότι τους τελευταίους μήνες ένας συγκεκριμένος όμιλος ΜΜΕ κοντράρει τον Παναθηναϊκό με συστηματική αρθρογραφία, η οποία ως μοναδικό στόχο έχει τη δημιουργία αρνητικού κλίματος εναντίον της ομάδας και των μελών της. Ο Παναθηναϊκός δεν επιτρέπει εις βάρος του παιχνίδια και η ανοχή εξαντλήθηκε. Από εδώ και πέρα στα κακόβουλα δημοσιεύματα με προσβλητικούς χαρακτηρισμούς προς το σύλλογο και τα μέλη του, μοναδικός δρόμος θα είναι η επίσημη αντίδραση και οι δέουσες νομικές ενέργειες» αναφέρουν χαρακτηριστικά στο «πράσινο στρατόπεδο».\nPosted by Panathinaikos Press at 2:49 π.μ.


Εξελίξεις στον Ολυμπιακό με τις αποχωρήσεις – Τι γίνεται με Σεμέδο, Λόπες, Κούντε, Μάρκοβιτς αλλά και… ·\nHome ΠΟΔΟΣΦΑΙΡΟ CHAMPIONS LEAGUE Εξελίξεις στον Ολυμπιακό με τις αποχωρήσεις – Τι γίνεται με Σεμέδο, Λόπες,...\nΕξελίξεις στον Ολυμπιακό με τις αποχωρήσεις – Τι γίνεται με Σεμέδο, Λόπες, Κούντε, Μάρκοβιτς αλλά και…\nΣε συνεχείς συζητήσεις βρίσκονται στον Ολυμπιακό την τελευταία μέρα των μεταγραφών του Ιανουαρίου, όσον αφορά τις αποχωρήσεις από το ερυθρόλευκο ρόστερ.\nΗ μεταγραφική περίοδος του Ιανουαρίου πλησιάζει προς την ολοκλήρωση της, μιας και απομένουν λίγες ώρες για να κλείσει το «παράθυρο» με τις ομάδες να προσπαθούν να κλείσουν τις ανοιχτές υποθέσεις τους.\nΟ Ολυμπιακός από την πλευρά του είναι μια ομάδα που όσον αφορά τις προσθήκες έχει προχωρήσει ήδη σε πέντε κινήσεις, με σπουδαιότερη όλων φυσικά τον Κώστα Μανωλά.\nΕκτός όμως από τον Έλληνα στόπερ, οι Πειραιώτες με ένα μεταγραφικό ντεμαράζ ολοκλήρωσαν τη μεταγραφή του Φαντιγκά, αλλά και του Ζοάο Καρβάλιο, ενώ αναμένεται εντός της ημέρας να ανακοινωθούν και οι Ντιμπί Κεϊτά και Αμπντουλαγιέ Νταμπό.\nΑπό εκεί και πέρα, στο λιμάνι αναμένονται εξελίξεις την τελευταία μέρα των μεταγραφών, όσον αφορά τις αποχωρήσεις, αφού στον Ολυμπιακό υπάρχουν σενάρια που εμπλέκουν αρκετούς ποδοσφαιριστές, που απασχολούν ευρωπαϊκές ομάδες.\nΗ πρώτη αποχώρηση που αναμένεται να τελειώσει και τυπικά σήμερα είναι αυτή του Ρούμπεν Σεμέδο, ο οποίος θα βρεθεί στην Πορτογαλία για να ολοκληρώσει τη μετακίνηση του στην Πόρτο με τη μορφή δανεισμού από τους πρωταθλητές Ελλάδας. Στη συμφωνία των Δράκων με τους ερυθρόλευκους έχει μπει σύμφωνα με ρεπορτάζ από την Ιβηρική και υποχρεωτική οψιόν αγοράς που θα αγγίξει τα 5,5 εκατ. ευρώ.\nΑπό εκεί και πέρα, ο Ολυμπιακός βρίσκεται σε συνεχείς συζητήσεις και επαφές με συλλόγους του εξωτερικού. Το βράδυ του Σαββάτου υπήρξαν δημοσιεύματα στο εξωτερικό για τον Χένρι Ονιεκούρου, με τους Τούρκους να αποκαλύπτουν πρόταση της Μπασακσεχίρ για τον Νιγηριανό, ενώ στην αγορά «παίζει» και το όνομα του Ρόνι Λόπες τις τελευταίες ώρες. Ο Πορτογάλος μεσοεπιθετικός έχει προτάσεις, ενώ το γεγονός ότι στην αναμέτρηση με τον ΠΑΟΚ έμεινε εκτός αποστολής δεν είναι τυχαίο.\nΕκτός όμως από τους δυο εξτρέμ του Ολυμπιακού, υπάρχει έντονο ενδιαφέρον της Ανόρθωσης για τον Ζβέτοζαρ Μάρκοβιτς, ο οποίος δεν έχει αγωνιστεί πολύ στο πρώτο μισό στο λιμάνι. Η κυπριακή ομάδα θέλει να αποκτήσει τον Σέρβο στόπερ τουλάχιστον μέχρι το καλοκαίρι και είναι σε διαπραγματεύσεις με τον Ολυμπιακό.\nΝωρίτερα διαβάσατε από «to10», πως η Τζένοα ενδιαφέρεται για τον Πιερ Κούντε και παρότι η περίπτωση του δεν φαίνεται να προχωράει στην ιταλική ομάδα, υπάρχουν πληροφορίες που μιλούν για πρόταση από ομάδες της Τουρκίας για τον Καμερουνέζο. Ο Αφρικανός μέσος δεν έχει παίξει πολύ στο πρώτο μισό, ενώ αυτό τον καιρό λείπει με την εθνική του ομάδα στο Κόπα Άφρικα.\nΚι αν νομίζει κανείς ότι η μεταγραφολογία σχετικά με ποδοσφαιριστές που ανήκουν στον Ολυμπιακό σταματάει εδώ κάνει λάθος, αφού οι ερυθρόλευκοι έχουν δεχτεί τηλεφωνήματα και για τον Μάξι Λοβέρα. Συγκεκριμένα για τον Αργεντινό μεσοεπιθετικό υπάρχει «διπλό» ενδιαφέρον από την Κύπρο με τις Ομόνοια και ΑΕΚ Λάρνακας να θέλουν να τον κάνουν δικό τους. Παράλληλα, οι ερυθρόλευκοι προσπαθούν να παραχωρήσουν πριν εκπνεύσει η διορία και τον Φράνκο Σολδάνο, ο οποίος επέστρεψε από τον δανεισμό του.\nΠρος το παρόν, η μόνη ουσιαστικά «τελειωμένη» αποχώρηση μοιάζει να είναι αυτή του Σεμέδο, ο οποίος τα έχει βρει σε όλα με την Πόρτο και ταξιδεύει για να κλείσει το deal, όμως οι εξελίξεις «τρέχουν», τα χρονικά περιθώρια στενεύουν και δεν αποκλείεται μέχρι τα τελευταία λεπτά της trade deadline να υπάρξουν αποχωρήσεις από τον Ολυμπιακό.\nΕξάλλου, οι περισσότερες ομάδες που είναι στην αγορά ψάχνουν για μεταγραφές και δανεισμούς. Από την πλευρά τους οι Πειραιώτες μοιάζει δύσκολο να προχωρήσουν σε άλλη προσθήκη, παρότι γράφτηκε τις προηγούμενες ώρες το όνομα του Τοντ Κάντγουελ για τα εξτρέμ, ωστόσο φαίνεται να αποφάσισε να συνεχίσει στην Μπόρνμουθ. Αξίζει να σημειωθεί πως η διορία για τη μεταγραφική περίοδο του Ιανουαρίου ολοκληρώνεται σήμερα το βράδυ\nΧαμός τα σαββατόβραδα


Food Diary 27/10/2019 - Tasties, 'ΕΘΑ Έγκωμης, Skinny Fox, Bavarian, Jasmine Micro Roastery\nΗ Μαρία, η ιδιοκτήτρια και κάτοικος Αγγλίας, σε μια επίσκεψή της στην Κύπρο, αγάπησε το νησί και ιδιαίτερα τα Λεύκαρα και αποφάσισε να εγκατασταθεί εδώ. Ο Αγγλοκινέζος, γεννημένος στη Γερμανία, σύζυγός της ανέλαβε την κουζίνα, προτείνοντας διεθνή και μεσογειακά πιάτα. Ο χώρος είναι συμπαθητικός και φτιαγμένος με πολλή αγάπη από τους ιδιοκτήτες. Η εσωτερική αυλή είναι ιδιαίτερα ωραία, υπήρχε δε ένα μεγάλο ξύλινο τραπέζι για μεγάλες παρέες, το οποίο δυστυχώς έχουν απομακρύνει λόγω περιορισμένου χώρου. Το Tasties είναι πολύ δημοφιλές, αρκετός κόσμος πηγαινοέρχεται ιδιαίτερα την Κυριακή, με αποτέλεσμα να μην μπορούν να εξυπηρετηθούν όλοι. Συνεπώς είναι αρκετά θορυβώδες και σίγουρα επιβάλλεται κράτηση. Το επισκέφτηκα Κυριακή μεσημέρι, με μια παρέα 9 ατόμων και είχαμε κρατήσει το μεγάλο τραπέζι στην εξωτερική αυλή. Υπήρξε σύγχυση με την κράτησή μας αφού το ίδιο τραπέζι κράτησε και μια άλλη παρέα 10 ατόμων. Η ιδιοκτήτρια εισηγήθηκε να αποφασίσουμε εμείς, ποια παρέα θα πάρει το τραπέζι. Κατά τα άλλα το σέρβις είναι συμπαθητικό με την Ειρήνη να ανταποκρίνεται με χαμόγελο και αμεσότητα στις παραγγελίες μας. Το μενού αποτελείται από ταβά, κλέφτικο αρνί, βοδινό στο φούρνο, ψητό χοιρινό, shepherd’s pie με αρνί, λαζάνια με κοτόπουλο, βοδινό κάρι, συκωτάκι κοτόπουλο, σαλάτα με γαρίδες, φιλέτο μπακαλιάρου, κοτόπουλο, BBQ παϊδάκια και ένα μόνο είδος σαλάτα, τη Tasties χωριάτικη. Αρκετά πιάτα ήταν εύγευστα. Το shepherd’s pie και τα λαζάνια κοτόπουλο ήταν πολύ εύγευστα ενώ το κοτόπουλο συκωτάκι πεντανόστιμο. Η σαλάτα μπορεί να σταθεί από μόνη της ως πιάτο, λόγω των πολλών συστατικών της. Εδώ οι μερίδες είναι πολύ-πολύ γενναιόδωρες και όλα τα πιάτα συνοδεύονται από σαλάτα ή λαχανικά. Τα βρήκα κάπως βαρυφορτωμένα και θεωρώ ότι τα συνοδευτικά είναι περιττά. Για παράδειγμα το ψάρι μπακαλιάρος, αν και πολύ εύγευστο, καθόταν πάνω σε σαλάτα, επιπλέον βραστά φασολάκια και πατάτες wedges στο πλάι. Τα γλυκά είναι εντυπωσιακά σε εμφάνιση και φτιάχνονται με αγάπη, όπως αναγράφεται στην πινακίδα. Έχουν 3-4 φέτες παντεσπάνι και σίγουρα λιγουρεύεσαι τα cheesecakes στη βιτρίνα. Σερβίρονται σε μεγάλα τεμάχια και γίνεται απλόχερα χρήση της κρέμας γάλακτος και της ζάχαρης. Ξεχώρισα το apple strudel, αν και αυτό παρά ήταν γλυκό για τα δικά μου γούστα. Σερβίρονται όλα με μπάλα παγωτό. Λεύκαρα, 24343411\nΌμορφος εσωτερικός χώρος με παραδοσιακό τζάκι και επίσης ωραία μεγάλη, εξωτερική αυλή. Το σέρβις ήταν μπερδεμένο, αφού επικράτησε σύγχυση με την παραγγελία και μη συνεννόηση μεταξύ των σερβιτόρων. Το χοιρινό σουβλάκι ήταν εξαιρετικό ενώ το κοτόπουλο σουβλάκι ήταν στεγνό. Το λουκάνικο ήταν πολύ εύγευστο. Οι τηγανητές πατάτες ήταν αρκετά λαδερές και η σαλάτα αν και φρέσκια, ήταν άγευστη. Κερασμένα στο τέλος τα δάχτυλα και γλυκά κουταλιού, τα οποία χρειάστηκε να τους υπενθυμίσουμε για να τα φέρουν στο τραπέζι. Την Παρασκευή και το Σάββατο σερβίρουν αντικριστό κρέας, κάτι που σίγουρα θα ήθελα να δοκιμάσω. Μου άρεσε ο χώρος εδώ και ευχαριστήθηκα πολύ το χοιρινό σουβλάκι. Γρηγόρη Αυξεντίου 52, 22 590233\nParty time @Skinny Fox\nΑν ψάχνεις χώρο να κάνεις πάρτι και έχεις βαρεθεί τα συνηθισμένα dinner party, μια πολύ καλή επιλογή είναι το Skinny Fox. Ο χώρος είναι σούπερ και το μενού είναι αρκετά ενδιαφέρον. Μπορείς να επιλέξεις μεταξύ άλλων ασιατική σαλάτα με τραγανή πάπια, λαβράκι με πουρέ κουνουπίδι και σπαράγγια, κοτόπουλο με espuma (είδος πουρέ πατάτας) με κινόα και truffle, γιαπωνέζικο ριζότο με 3 είδη άγρια μανιτάρια, βοδινό φιλέτο με πουρέ parsnip & μανιτάρι και yellow tail τόνο με λαχανικά slaw (παπάγια, αγγουράκι, μάνγκο). Όλα σερβίρονται σε μικρά, ατομικά, γυάλινα μπολάκια, είναι βολικά ώστε να μπορείς να τα φας όρθιος, είναι ευπαρουσίαστα και πολύ εύγευστα. Για γλυκό υπάρχει μαχαλεπί λιβανέζικο, μια δική τους συναρμολόγηση με κυπριακούς βαβάτσινους, φράουλες, τραγανό φύλλο κανταΐφι και αλεσμένα χαλεπιανά. Υπάρχει επίσης μπαρ με εξαιρετικά κοκτέιλ και ενδιαφέρουσες ετικέτες κρασιών. Όσον αφορά τη μουσική, το μαγαζί μπορεί να διευθετήσει επαγγελματία dj.\nΑγόρασε γλυκά του κουταλιού φερμένα από το νησί της Σίφνου. Υπάρχουν 4 είδη: λεμονάκι, μανταρίνι, πετροκέρασο και τριαντάφυλλο, τα οποία συνδυάζονται τέλεια με σκληρό τυρί. Αξίζει επίσης να αγοράσεις το παραδοσιακό, πρόβειο γιαούρτι Loizou GREEN Farm. Ταγματάρχη Δημήτρη Πουλίου 16, Έγκωμη, 22 773139\nJasmine Micro Roastery, Λάρνακα\nΠιες τον καφέ σου στο μικρό αυτό καφέ με τις μεγάλες σε γεύση δημιουργίες. Εύγευστη πίτα χαλλούμι με συνοδευτικό σάλτσα ντομάτας, νόστιμη πίτα ελιάς με σάλτσα από ελιά στο πλάι και εξαιρετική ταχίνι πίτα. Ενδιαφέρουσες όμως και οι επιλογές μπισκότων εκείνα με άσπρη σοκολάτα και σκόνη από πράσινο τσάι να κλέβουν την καρδιά μου. Ζακύνθου 21, Λάρνακα, 96 709907


Εκδικητική πορνογραφία / Ένα τέρας γεννιέται | Αυγή\nΗ σύγχρονη διαπόμπευση και ο βιασμός της ψηφιακής εποχής μέσα από μια πλατφόρμα εκδικητικής πορνογραφίας\nΤα σόσιαλ μίντια σε συνθήκες εγκλεισμού γεννούν τέρατα, με τη νέα μορφή διαπόμπευσης και ψηφιακού βιασμού να βρίσκει το όνομά της: chatpic.org. Στο έλεος εκατοντάδων ηδονοβλεπτικών ματιών εκτίθενται καθημερινά προσωπικές φωτογραφίες γυναικών και παιδιών χωρίς τη συγκατάθεσή τους. Οι φωτογραφίες και τα βίντεο γυμνών ή ημίγυμνων γυναικών κάθε ηλικίας πλαισιώνονται συχνά από χυδαίο σχολιασμό ακραίου σεξιστικού και υβριστικού περιεχομένου. Το υλικό αυτό είναι μάλιστα κατανεμημένο με τοπικούς διαχωρισμούς ανά χώρα και ανά πόλη καταγωγής των θυμάτων.\nΠολλές είναι οι γυναίκες που καταγγέλλουν δημόσια ότι δεν ζητήθηκε η άδειά τους για τη δημοσίευση του υλικού, ενώ άλλες αναφέρουν ότι οι φωτογραφίες αναρτώνται με σκοπό την εκδίκηση μέσω της γελοιοποίησής τους. Φρίκη προκαλεί το γεγονός ότι, όπως φαίνεται από screenshot που ανέβηκε στο τσατ #cancelchatpicorg, χρήστης ανέβασε φωτογραφίες της Ελένης Τοπαλούδη αποκαλύπτοντας το μένος ενάντια στην άγρια δολοφονημένη κοπέλα και την υπέρμετρη χυδαιότητα - προσβολή στη μνήμη της.\nΕρώτηση στη Βουλή θα καταθέσει άμεσα ο ΣΥΡΙΖΑ - Προοδευτική Συμμαχία για την πλατφόρμα chatpic.org δηλώνει στην ΑΥΓΗ η αναπληρώτρια τομεάρχης Δικαιοσύνης Ειρήνη Αγαθοπούλου:\nΣΥΡΙΖΑ / «Στα Προπύλαια κολλάει, σε τρένα, εργοστάσια και Ερμού δεν κολλάει»


TN97 - myPhone\nΗμ. Γέννησης 05/12/1975\ngorgiosalon started following TN97 August 19, 2021\ngiothesuper started following TN97 August 19, 2021\nStaf1988i started following TN97 August 19, 2021\nkingminosn82 started following TN97 August 19, 2021\nAgentGolder started following TN97 August 19, 2021\npythagoras_7 started following TN97 August 19, 2021\nMetroStar started following TN97 August 19, 2021\nItchrist86 started following TN97 August 19, 2021\nDJDB started following TN97 August 19, 2021\nNostalgia @ myphone.gr: Siemens ME45\nTN97 posted a topic in Απόψεις\n2002... σχεδόν δέκα χρόνια πριν. Ο γράφων είναι ένας ιδιαίτερα ενθουσιασμένος fan της κινητής τηλεφωνίας και ήδη μετράει περίπου 4 χρόνια στο... κουρμπέτι, έχοντας αποκτήσει το 1998 το πρώτο του τηλέφωνο, το Ericsson S868, και έχοντας ήδη συμβιώσει από το 2000 με το Siemens C35i. Παντού γύρω του βλέπει Nokia 3210 και 3310 και, ταυτόχρονα, αρκετά Ericsson της εποχής καθώς και κάποια Panasonic, Alcatel και Phillips για να... σπάνε την μονοτονία της παντοκρατορίας των φινλανδικών κινητών. «Άπιστοι...» μονολογεί κάθε φορά που πάει για καφέ και βλέπει 3210 στα τραπέζια, ενώ έχει βαρεθεί να βλέπει τους άλλους να παίζουν «Φιδάκι» και να ακούει τον χαρακτηριστικό ήχο που έκαναν όποτε λάμβαναν κάποιο SMS. Βέβαια, για να λέμε την αλήθεια, ο γράφων ώρες-ώρες έπιανε τον εαυτό του να... μπαίνει στον πειρασμό να αποκτήσει και αυτός ένα Nokia ώστε να μπορεί να γράφει SMS σαν... άνθρωπος (όποιος έχει ζήσει για καιρό με κάποιο Siemens της εποχής, θα θυμάται για παράδειγμα ότι όλοι οι ελληνικοί χαρακτήρες που δεν ταυτίζονταν με το λατινικό αλφάβητο ήταν στο πλήκτρο «#» - πονεμένη ιστορία!), να έχει και αυτός fancy ringtones, να μην έχει το κινητό του εξωτερική κεραία, να μην νιώθει στην τελική τόση... μοναξιά! ΟΜΩΣ, σαν γνήσιος... πιστός, σύντομα ερχόταν στα... συγκαλά του και ξαναθυμόταν γιατί ήταν υπερήφανος χρήστης ενός τέτοιου κινητού. Βλέπετε, την εποχή εκείνη τα κινητά της γερμανικής εταιρείας ήταν απλά... «something else»: Απίστευτη απόδοση του πομποδέκτη για τα τότε δεδομένα (εκεί που τα 3210 και τα 3310 δεν έπιαναν, το C35i έβγαζε κλήση άνετα), ποιοτικές κατασκευές (τα πλαστικά δεν έτριζαν με το παραμικρό), η διάταξη του μενού απέπνεε έναν «επαγγελματισμό», μια «σοβαρότητα» και, γενικά, όλο το κινητό σου έδινε ένα πολύ ιδιαίτερο «feeling». Απλά ξεχώριζες! Κάποια στιγμή λοιπόν, την Άνοιξη του 2002, ήρθε η ώρα της επιδότησης οπότε άρχισα να ψάχνω ένα διαφημιστικό φυλλάδιο της εποχής. Το μάτι μου έπεσε ΑΜΕΣΩΣ μόνο σε ΕΝΑ κινητό: Το Siemens ME45! Βλέποντάς το για πρώτη φορά με κατάμαυρα πλαστικά στην φωτογραφία με την πορτοκαλί οθόνη του αναμμένη και διαβάζοντας τα τεχνικά χαρακτηριστικά του, είχα αποφασίσει μέσα σε 0,03452 δευτερόλεπτα ότι αυτό θα ήταν το επόμενο τηλέφωνό μου. Έτσι, την επόμενη μέρα και με τις λέξεις «Dust, shock and water resistant» να... κουδουνίζουν στο μυαλό μου, μπήκα στο κατάστημα του πάροχού μου και ακολούθησε η εξής συνομιλία με τον υπάλληλο: TN97: «Γεια σας, έχω έρθει για την επιδότηση...» Υπάλληλος: «Ναι, φυσικά, θέλετε να δείτε ποια μοντέλα αντιστοιχούν στο ποσό της επιδότησής σας;» TN97: «Όχι, θέλω να μου πείτε αν έχετε το Siemens ME45... μόνο αυτό θέλω.» Υπάλληλος (με φανερή επιδοκιμασία): «Το ξέρετε ότι είναι ένα από τα καλύτερα, έτσι; Είναι ανθεκτικό, ειδική κατασκευή, αλλά παρόλαυτά δεν το ζητάνε πολλοί!» ΤΝ97: «Το φαντάζομαι...» Κάπως έτσι λοιπόν, ξεκίνησε η συμβίωσή μου με το πρώτο μου tough phone. Μετέπειτα στο unwired.gr αλλά και εδώ στο myphone.gr, έγραφα τα εξής: «Συνηθίζουμε να βλέπουμε, και όχι άδικα, τα κινητά τηλέφωνα ως εύθραυστες συσκευές που αξίζουν ιδιαίτερη μεταχείριση από εμάς, ώστε να συνεχίσουν να μας διευκολύνουν στις ανάγκες μας. Ωστόσο, υπάρχει και μια ειδική κατηγορία κινητών, τα οποία έχουν κατασκευαστεί ακριβώς έτσι ώστε να... αντέχουν στην "σκληρή" μεταχείριση. Κινητά όπως τα Ericsson R250 Pro, Nokia 6250 κ.α. είναι έτσι κατασκευασμένα ώστε να αντέχουν τα... βασανιστήρια των κατόχων τους!», στο σχετικό preview που μπορείτε να διαβάσετε εδώ. Αν και ποτέ δεν πέρασα το ΜΕ45 μου επίτηδες από... βασανιστήρια για να δοκιμάσω πόσο ανθεκτικό ήταν, εν τούτοις μέσα στα 3 χρόνια που το χρησιμοποίησα αποδείχτηκε όντως «σκυλί». Και μέσα σε βροχή το χρησιμοποίησα, και μερικές τούμπες έφαγε και μάλιστα κάποιες από αυτές αρκετά... επίπονες και, παρόλαυτά δεν έπαθε ποτέ το παραμικρό. Τα πλαστικά ποτέ δεν διαλύθηκαν, το καπάκι της μπαταρίας δεν χρειάστηκε ποτέ να το... μαζέψω από κάπου μιας και έσφιγγε με βίδα, και η τσιμούχα κάτω από αυτό δεν επέτρεψε να μπει ποτέ νερό μέσα. Ακολουθώντας την παράδοση των Siemens, ο πομποδέκτης του ΜΕ45 ήταν απλά άψογος, η μπαταρία του κρατούσε αρκετά (840 mAh), η δε σύνταξη SMS για κάποιον που ερχόταν από το C35i ήταν απλά... ανακούφιση. Η ενσωματωμένη θύρα υπερύθρων του κινητού επέτρεπε ασύρματη ανταλλαγή δεδομένων (μεγαλεία!) και ο διαθέσιμος χώρος στην μνήμη του κινητού για επαφές έφτανε τον εντυπωσιακό αριθμό των... 500. Το πιο ωραίο απ'όλα, ήταν τα 348... ολόκληρα kb που είχε ο χρήστης στην διάθεσή του για να βάζει εικόνες, ήχους κλήσης κτλ, ενώ το GPRS (class 8 παρακαλώ!) έδινε έναν άλλο... αέρα στην πλοήγηση στο Internet. Πάνω απ'όλα όμως, το Siemens ME45 στάθηκε η αφορμή για να αρχίσω να ψάχνω διάφορα πραγματάκια στο Internet έως ότου τελικά ένα αποτέλεσμα στο Google με έβγαλε στο τότε unwired.gr, τον πρόγονο του site στο οποίο βρισκόμαστε. [ame=http://www.youtube.com/watch?v=RFTz1xpi6T4]SIEMENS ME45 - YouTube[/ame] The rest is history... Συμμετέχοντας στην από τότε μεγαλύτερη on-line κοινότητα για τους φίλους της κινητής τηλεφωνίας, έμαθα πολλά πράγματα και ένας νέος κόσμος ανοίχτηκε μπροστά μου. Γνώρισα πολλά παιδιά από κοντά και με αρκετά από αυτά δημιούργησα φιλίες που αντέχουν ακόμα και σήμερα. Βλέπετε, αρκετά άτομα που είμαστε ακόμα στην Ομάδα Διαχείρισης αλλά και ακόμα περισσότερα που για διάφορους λόγους δεν είναι πλέον μαζί μας, γνωριζόμαστε από τότε και αν ένας λόγος συνετέλεσε τα μέγιστα ώστε να γίνει το myphone.gr αυτό που είναι σήμερα, είναι ότι όλοι μας αγαπούσαμε αυτό που κάναμε και το μεράκι αποτέλεσε - και εξακολουθεί να αποτελεί ακόμα και σήμερα - την κινητήριο δύναμη που μας παρακινεί. Κλείνοντας αυτή την... νοσταλγική αναδρομή, εύχομαι κάποια στιγμή ο χώρος της κινητής τηλεφωνίας να ξεφύγει από τον σημερινό τρόπο σκέψης και τα κινητά να αρχίσουν να αποκτούν και πάλι χαρακτήρα και προσωπικότητα. Το λέω αυτό, γιατί πιστεύω πραγματικά ότι ένας βασικός λόγος που πολλοί από εμάς αναπολούμε τις εποχές εκείνες, είναι ότι κάθε κινητό ήταν ξεχωριστό και κάθε φορά που βλέπαμε κάτι καινούργιο ήταν όντως... καινούργιο. Τα πράγματα δεν ήταν τόσο τυποποιημένα όσο είναι σήμερα, υπήρχε μια «μαγεία» η οποία σήμερα έχει χαθεί. Ποτέ δεν ξέρεις όμως... Υ.Γ. Ο γράφων έχει την τύχη να έχει στην κατοχή του όχι απλά ένα Siemens ME45, αλλά ένα... ME45i, στα πρότυπα του S45i. Για αυτό, υπεύθυνος είναι ο R.I.P.[/member] (τότε Moderator του Siemens forum) ο οποίος είχε... φροντίσει να επιληφθεί του θέματος. Ξέρει αυτός...\nTN97 replied to KostasV's topic in Σχολιασμός\nPolls @ myphone.gr: Κινητά τηλέφωνα και παιδιά - υπέρ ή κατά;\nΠηγαίνοντας πριν λίγες μέρες σε ένα επαγγελματικό ραντεβού, όταν έφτασα διαπίστωσα ότι ο πελάτης μου ήταν κάπως... προβληματισμένος. «Συνηθισμένο», σκέφτηκα αυθόρμητα, καθώς αυτή την εποχή πολύς κόσμος δεν έχει και την καλύτερη διάθεση, λόγω της οικονομικής κρίσης που όλοι βιώνουμε. Η συζήτηση που ακολούθησε, ωστόσο, τελικά δεν είχε καμία... σχέση με τα πολιτικά και οικονομικά δρώμενα που απασχολούν τον μέσο Έλληνα. Βλέπετε, ο άνθρωπος αυτός γνωρίζει την ιδιότητά μου εδώ στο myphone.gr και, μάλιστα, είναι και μέλος μας. - «Τι έπαθες Γιάννη; Σκεπτικός μου φαίνεσαι...» - «Γιώργο, είχα πάει πριν να πάρω την μικρή μου κόρη από το σχολείο μιας και η γυναίκα μου είναι σπίτι με γρίπη.» - «Και; Συνέβη κάτι;» - «Όχι ακριβώς... Απλά, διαπίστωσα ότι πλέον αρκετά παιδιά που είναι στο δημοτικό, έχουν κινητό τηλέφωνο. Για την ακρίβεια, καθώς περίμενα στην πόρτα, έβλεπα πολλά να βγαίνουν με ένα κινητό στο χέρι και δεν σου κρύβω ότι αυτό με προβληματίζει κάπως. Που θα πάει αυτό και κατά πόσο ξέρουμε ότι τα κινητά είναι ασφαλή για τα παιδιά; Άσε που αν από το δημοτικό τα σημερινά παιδιά έχουν ένα κινητό, στο γυμνάσιο και στο λύκειο τι θα έχουν;» - «Ρε συ Γιάννη, από εσένα δεν περίμενα κάτι τέτοιο! Έχεις και μια προϊστορία!» (με χιουμοριστικό ύφος) - «Γιώργο, άλλο τι έκανα εγώ σαν 30χρονος και άλλο τι κάνει η κόρη μου που είναι 9 χρονών. Όχι, είμαι κατά του να έχει κινητό, καθώς δεν ξέρω αν είναι ασφαλές, άσε που φοβάμαι μην της γίνει... προέκταση του χεριού της, όπως είχε γίνει και με εμένα κάποτε. Δεν σου κρύβω ότι αυτό μου έχει προκαλέσει κάποια προβλήματα ωστόσο, καθώς συχνά μου παραπονιέται επειδή βλέπει άλλα παιδάκια να έχουν, ενώ αυτή όχι.» Η συζήτηση με τον Γιάννη συνεχίστηκε σε αυτό το πλαίσιο για λίγη ακόμα ώρα, πριν περάσουμε στα επαγγελματικά θέματά μας. Για την ιστορία, ο Γιάννης συνέχισε να θεωρεί ότι, για τους λόγους που ανέφερε δεν θέλει η κορούλα του να αποκτήσει κινητό, ωστόσο το όλο συμβάν αποτέλεσε μια καλή αφορμή, όπως είναι εμφανές, για να δημιουργηθεί το παρόν θέμα. Το ερώτημα, λοιπόν, της σημερινής μας δημοσκόπησης είναι το εξής: πιστεύετε ότι, για οποιονδήποτε λόγο, τα παιδιά πρέπει να έρχονται σε επαφή με την κινητή τηλεφωνία από μικρή ηλικία ή όχι; Θεωρείτε ότι οι πιθανοί κίνδυνοι από την χρήση ενός κινητού για έναν άνθρωπο που είναι στα πρώτα χρόνια της ζωής του είναι υπαρκτοί και, παράλληλα, αρκετοί ώστε αν έχετε - ή αν είχατε - ένα παιδί να μην του πάρετε κάποια συσκευή; Ή, στον αντίποδα, πιστεύετε ότι τα κινητά είναι μέρος της ζωής όλων μας, απαραίτητα εργαλεία επικοινωνίας για κάθε άνθρωπο που στο μέλλον θα είναι ακόμα πιο σημαντικά, άρα καλό είναι τα παιδιά να έρχονται σε επαφή με αυτά από μικρή ηλικία; Ο λόγος σε εσάς.\nTN97 replied to saliez's topic in Δημοσκοπήσεις\nΕίναι άλλο πράγμα να ρωτάς τον κόσμο αν χρησιμοποιεί σπασμένες εφαρμογές και άλλο να ρωτάς που θα τις βρεις. Συνεχίζουμε με το θέμα μας...\nTN97 replied to dedcat's topic in Σχολιασμός\nΚαι σε αυτό έχουμε αναφερθεί πολλές φορές, με πιο πρόσφατη αυτήν: http://www.myphone.gr/forum/showthread.php?p=3819626#post3819626\nΑυτό ακριβώς θέλουμε να αποφύγουμε και γι'αυτό υπάρχουν οι όποιοι περιορισμοί. Remember, το BnS είναι απλά μια έξτρα παροχή στα... νορμάλ μέλη του myphone.gr. Δεν είμαστε και ούτε θέλουμε να γίνουμε site αγοραπωλήσεων. Το έχουμε ξαναπεί πολλές φορές. ;)\nPolls @ myphone.gr: Ποιον πάροχο Internet προτιμάτε;\nTN97 replied to TN97's topic in Δημοσκοπήσεις\nΠαιδιά, όσοι αναφέρετε ότι είσαστε ικανοποιημένοι / δυσαρεστημένοι από τον πάροχό σας, καλό είναι να αναλύετε τους λόγους ώστε να βγει μια κατά το δυνατό κατατοπιστική εικόνα από το θέμα μας.\nΜε αφορμή την πρόσφατη ανάλυση του συνεργάτη μας Sovjohn[/member] σχετικά με την κατάσταση στην ελληνική αγορά τηλεπικοινωνιών, την οποία είχαμε την τιμή και την ευχαρίστηση να φιλοξενήσουμε στο myphone.gr, θεωρούμε ότι έχει ενδιαφέρον να γίνει μια δημοσκόπηση σχετικά με ποιον πάροχο έχετε επιλέξει ώστε να έχετε πρόσβαση στο Διαδίκτυο. Επισημαίνουμε ότι στο γκάλοπ ψηφίζετε απλά με γνώμονα ποια εταιρεία έχετε επιλέξει και όχι αν είσαστε ικανοποιημένοι από τις υπηρεσίες της. Εάν θέλετε να αναφέρετε τις εντυπώσεις σας από τον παρόχό σας, είτε αυτές είναι θετικές είτε αυτές είναι αρνητικές, μπορείτε να το κάνετε υπό μορφή post στο παρόν θέμα. Σκοπός της δημοσκόπησης που κάνουμε είναι να φανεί, στο μέτρο του δυνατού μιας και τα μέλη του myphone.gr δεν γίνεται να αποτελέσουν αντιπροσωπευτικό στατιστικό δείγμα της ελληνικής αγοράς, ποια είναι η κατάσταση που επικρατεί σήμερα σε ό,τι αφορά τα μερίδια αγοράς που κατέχουν οι εταιρείες που δραστηριοποιούνται στην χώρα μας. Παράλληλα, επειδή ακριβώς τα μέλη της ιστοσελίδας μας αποτελούν ένα target group με περισσότερες γνώσεις και εμπειρία χρήστη σε σχέση με τον μέσο Έλληνα καταναλωτή, θεωρούμε ότι αυτό είναι ένα στοιχείο που καθιστά ιδιαίτερα ενδιαφέρουσα την παρούσα δημοσκόπηση για όποιον την διαβάζει. Ο λόγος λοιπόν, στα μέλη του myphone.gr ώστε να δηλώσουν τις προτιμήσεις τους αλλά και να αναφέρουν τα συν και τα πλην των επιλογών τους.\nΕίναι θέμα του Chrome, μην ανησυχείς.\nPolls @ myphone.gr: Apple - Τι επιφυλάσσει το μέλλον χωρίς τον Steve Jobs;\n[imgalign]http://news.myphone.gr/apple.png[/imgalign]Όσο μεγάλη και αν είναι μια εταιρεία (όπως επίσης ένας οργανισμός, ένα κράτος ή ακόμα και μια αυτοκρατορία), πολλές φορές οι αποφάσεις ενός και μόνο ανθρώπου, η παρουσία του και το όραμα που είναι ικανός να μεταδώσει, καθώς και οι κατευθύνσεις που μπορεί να δώσει, είναι ικανές να αλλάξουν τις τύχες της και να την εξυψώσουν ή ακόμα και να την κατακρημνίσουν. Ο Steve Jobs, ήταν ένας τέτοιος άνθρωπος. Όσα θετικά και αρνητικά και να του προσάψει ο καθένας, εν τούτοις κανείς δεν μπορεί να αρνηθεί ότι οι αποφάσεις του αποτέλεσαν την κινητήρια δύναμη της ανάκαμψης της Apple και της εισόδου της στον «αφρό» του κλάδου της κινητής τηλεφωνίας. Διαγράφοντας μια εντυπωσιακή πορεία τα τελευταία χρόνια, κάτω από την καθοδήγηση του Jobs η Apple σημείωσε αρκετές επιτυχίες επηρεάζοντας σε μεγάλο βαθμό τα δρώμενα και δημιουργώντας νέα δεδομένα και τάσεις. Σήμερα λοιπόν, ένας μήνας και πλέον έχει περάσει από την μέρα που η θλιβερή είδηση [thread=317308]του θανάτου του Steve Jobs[/thread] μεταδόθηκε από τα ΜΜΕ όλου του κόσμου. Από την μεριά μας, πιστεύουμε ότι μετά από την συγκινησιακή φόρτιση των πρώτων ημερών, ήρθε η ώρα να καταθέσουμε τις απόψεις μας σχετικά με το ποιο είναι το μέλλον της Apple χωρίς τον χαρισματικό «τιμονιέρη» της. Τι πιστεύετε λοιπόν; Είναι αρκετή η παρακαταθήκη που άφησε ο Jobs αρκετή ώστε η Apple να συνεχίσει να πορεύεται στον δρόμο των επιτυχιών; Ή, στον αντίποδα, πιστεύετε ότι μαζί του θα σβήσει το όραμα, η δημιουργικότητα, η ανταγωνιστικότητα, το innovation αν θέλετε, που κατάφερε να μεταδώσει στην αμερικάνικη εταιρεία; Θα υπάρξει ένας νέος Jobs που θα μπορεί με τις αποφάσεις και την προσωπικότητά του να στρέφει τα φώτα της δημοσιότητας στην Apple ή η τελευταία στο μέλλον θα αρκεστεί σε δευτερεύοντα ρόλο; Ο λόγος, όπως πάντα, στα μέλη του myphone.gr.\nPolls @ myphone.gr: Nokia - to MeeGo or... not to MeeGo?\nΓιατί στο συγκεκριμένο θέμα δεν χρειάζεται να το εξειδικεύσουμε τόσο. ;)\nΜε αφορμή τις πρόσφατες [thread=319516]δηλώσεις Elop σχετικά με την «απρόσμενα υψηλή ζήτηση» που φαίνεται να έχει το Nokia N9[/thread], οι συζητήσεις σε όλο τον τεχνολογικό κόσμο έχουν... αναθερμανθεί σχετικά με το αν η φινλανδική εταιρεία πρέπει να δώσει περισσότερη βαρύτητα στο MeeGo ή να συνεχίσει να επενδύει στο Windows Phone OS. Έχει, λοιπόν, ιδιαίτερο - πιστεύουμε - ενδιαφέρον να γίνει μια καταγραφή και στο myphone.gr, η οποία να καταδείξει κάποια τάση μέσω δημοσκόπησης. Έτσι, στο παρόν θέμα, τα μέλη του forum μας μπορούν να αναπτύξουν τις απόψεις τους σχετικά με παραπάνω... καυτό δίλημμα και, φυσικά, να ψηφίσουν στο σχετικό ερώτημα που θέτουμε. Παρεπιπτόντως, η... πέτρα του σκανδάλου, το Nokia N9, κατά γενική ομολογία έχει αφήσει μέχρι στιγμής τις καλύτερες εντυπώσεις δίνοντας έτσι επιπλέον επιχειρήματα σε όσους κατακρίνουν την μέχρι στιγμής «επιμονή» της Nokia να συμπορεύεται με το λειτουργικό σύστημα της Microsoft. Μην ξεχνάμε άλλωστε και τα νεότερα WP7.5 smartphones της φινλανδικής εταιρίας, Lumia 800 & Lumia 710, στα οποία βασίζει πολλά. Είναι όμως αυτές οι συσκευές ανώτερες του Nokia N9; Ο λόγος σε εσάς.\nΒιντεοκλήσεις, μια... πονεμένη ιστορία;\nTo επιβεβαιώνω. Είμαι στο Cosmote Απεριόριστα 45 και έχω κάθε μήνα 25 ώρες φωνητικές και βιντεοκλήσεις προς Cosmote και 4,5 προς Vodafone και Wind. Δεν είναι θέμα κόστους πλέον.\nΕδώ και χρόνια, τα κινητά μας υποστηρίζουν την δυνατότητα των βιντεοκλήσεων, έναν τρόπο επικοινωνίας που πρωτογνωρίσαμε με την έλευση των δικτύων τρίτης γενιάς. Όπως συμβαίνει με κάθε νέα τεχνολογία, τον πρώτο καιρό οι καταναλωτές απέφευγαν... συνειδητά να εκμεταλλεύονται την δυνατότητα του να μπορούν να βλέπουν τον συνομιλητή τους, κυρίως λόγω κόστους αλλά και μη ενσωμάτωσης δεύτερης κάμερας σε πολλές συσκευές καθώς και μη συμβατότητας του κινητού τους με το 3G. Φτάνοντας στην σημερινή εποχή, παρατηρείται το εξύς οξύμωρο: ενώ το κόστος των βιντεοκλήσεων σε πολλά προγράμματα συμβολαίου κυμαίνεται στα ίδια επίπεδα με εκείνο των... παραδοσιακών φωνητικών και οι συσκευές που τις υποστηρίζουν είναι πραγματικά... άφθονες, εν τούτοις δεν έχουν μπει στην καθημερινότητά μας. Ποιος είναι ο λόγος, λοιπόν, που εξακολουθούμε να μην χρησιμοποιούμε ιδιαίτερα αυτή την δυνατότητα; Είναι θέμα συνήθειας; Θεωρούμε ότι μια πιο διαδεδομένη και εκτεταμένη χρήση της θα παραβίαζε την ιδιωτική μας ζωή παραπάνω από όσο θα επιτρέπαμε; Δεν μας ικανοποιεί ο τρόπος υλοποίησής της προς το παρόν ή μήπως απλά δεν έχει γίνει η κατάλληλη προώθηση εκ μέρους των δικτύων; Ο λόγος σε εσάς.


knock knock?: Σφάξε Με, Αγά Μου!\nposted by homelessMontresor at 6:12 AM\nΑν το θέμα μας είναι το πόσο ΔΕΝ αλλάζουν τα πράγματα με το πέρασμα του χρόνου, δες κ αυτό. Από το 1986...\nνα καουν τα καρβουνα.\nΕχεις δικιο σε ολα.\nΕβιβα ρε σου λεω...\nεγινα τοσο δα μικρουλης διαβαζοντας το.\nοσο πας,γινεσαι καλυτερη...\nεπίκαιρο και τότε, επίκαιρο και τώρα...\n-Itelli, πολύ καλό το link σου. Ευχαριστώ πολύ! Πάντως με τρομάζει αυτό. Τα βλέπουμε τόσον καιρό και δεν αντιδράμε;!! Μα πόσο πρόβατα είμαστε τέλος πάντων!!\n-Ζερο στην υγέιά σου και σε σένα!!!\n-Ονοματοδοσία, θα φροντίσω στο επόμενο μου ποστ να υπάρχει και αντίδοτο, να ξαναψηλώσεις πάλι!!! (Απλά με τους ρυθμούς που γράφω τώρα τελευταία, ίσως χρειαστεί να περιμένεις λίγο) :-)\n-Αλεξάνδρα έτσι είναι!\nΗ Ελευθερία όταν χαρίζεται δε γίνεται κατανοητή η αξία της. Όταν είναι το αποτέλεσμα αγώνα και σκληρής πάλης όλοι κατανοούν τι σημαίνει και πόσο αξίζει. Θέλει αρετήν και τόλμην, αλλά ακόμα περισσότερο για να τη διατηρήσουμε. Ωραίο κείμενο.\nΔείμε του Πολίτη θα συμπληρώσω μονάχα σε όσα πολύ σωστά είπες οτι θέλει επίσης σύνεση και κριτική σκέψη η ελευθερία...


Δερμιτζάκης: Θα έχουμε εμβόλιο στην Ελλάδα εντός του αρχικού χρονοδιαγράμματος (video) -\nΔερμιτζάκης: Θα έχουμε εμβόλιο στην Ελλάδα εντός του αρχικού χρονοδιαγράμματος (video)\nÄéáãíùóôéêÜ ôåóô ãéá êïñùíïúü ìå ôç äéáäéêáóßá rapid óôïí ãåíéêü ðëçèõóìü óôá ÉùÜííéíá, ôá ïðïßá ðáñïõóéÜæïõí áõîçìÝíï åðéäçìéïëïãéêü öïñôßï, ôçí ÔåôÜñôç 14 Ïêôùâñßïõ 2020. (EUROKINISSI/ËÅÙÍÉÄÁÓ ÌÐÁÊÏËÁÓ)\nΟ αριθμός των κρουσμάτων στην Ελλάδα έχει σταθεροποιηθεί το τελευταίο διάστημα κοντά στα 400 κρούσματα, ενώ ο καιρός αρχίζει να χειμωνιάζει και ο κόσμος να μαζεύεται σε κλειστούς χώρους, έχουν αυξηθεί οι ανησυχίες για το επικείμενο εμβόλιο κατά της CoViD-19. Τις ανησυχίες προσπάθησε να καθησυχάσει ο Μ. Δερμιτζάκης, καθηγητής γενετικής, στην εκπομπή «από τις 6».\nΜιλώντας για την περίοδο μετάδοσης του ιού ο καθηγητής τόνισε πως κάποιος μπορεί να είναι φορέας για περίπου 10 μέρες, οπότε η ιχνηλάτηση γίνεται με τις επαφές του ατόμου εκείνο το διάστημα. Επιπλέον πρόσθεσε πως η επαναμόλυνση μπορεί να πραγματοποιηθεί αλλά πολύ πιο ήπια συμπτώματα για δύο λόγους. «Υπάρχουν δύο επίπεδα μνήμης που έχει ο οργανισμός μας, το ανοσοποιητικό μας σύστημα, για τυχόν μολύνσεις, με δεδομένο ότι ο ιός δεν έχει μεταλλαχθεί. Το πρώτο είναι τα αντισώματα που παράγονται αμέσως μετά την μόλυνση και κατά τη διάρκεια της μόλυνσης. Δεύτερον υπάρχει μια πιο μακροχρόνια μνήμη, η οποία συναντάται στα κύτταρα και όχι σε αντισώματα που κυκλοφορούν στο αίμα, η οποία ουσιαστικά δίνει πιο γρήγορη απάντηση από ότι θα έδινε σε ένα άτομο που δεν έχει μολυνθεί ποτέ. Επομένως θεωρώ πάρα πολύ δύσκολο και σπανιότατο κάποιος να χειροτερέψει στη δεύτερη μόλυνση, χωρίς να είναι αδύνατο. Στις περισσότερες περιπτώσεις η δεύτερη νόσηση θα φέρει ή ήπια συμπτώματα ή ασυμπτωματικούς ασθενείς. Αυτό είναι το φυσιολογικό».\nΗ σταθερότητα των κρουσμάτων δείχνει πως έχουμε καταφέρει να ελέγξουμε την αύξηση, αλλά ο μεγάλος αριθμός δίνει μεγάλη πιθανότητα στη γρήγορη και άμεση αύξηση των κρουσμάτων σε μη διαχειρίσιμους αριθμούς. Γι’ αυτό η κυβέρνηση επιμένει στα μέτρα με κυριότερο την αποφυγή του συνωστισμού. Ωστόσο αξίζει να διευκρινίσουμε τι εννοούμε με την λέξη συνωστισμός. Ο κ.Δερμιτζάκης ορίζει τον συνωστισμό όπως και η Κυβέρνηση. Είναι ένας χώρος, είτε ανοιχτός είτε κλειστός, όπου μαζεύεται αρκετός κόσμος.\n«Θα χρησιμοποιήσω ένα παράδειγμα, ένα κάποιος περπατάει στην Ερμού, που έχει πολύ κόσμο, και βλέπει δύο γνωστούς του και σταματήσουν να συζητήσουν, είναι συνωστισμός αυτό;»\n«Σε περιοχές που έχουμε πολύ μεγάλη κινητικότητα και μεγάλη πιθανότητα να συναντήσουμε κόσμο ακόμα και έξω και γενικότερα ο κόσμος μαζεύεται πολύ, εγώ θα έλεγα ότι η οδηγία θα έπρεπε να ναι, φοράμε τη μάσκα πριν μπούμε σε αυτή τη περιοχή, όπως για παράδειγμα το κέντρο της Αθήνας, επειδή έχει περισσότερους συνωστισμούς, από ότι μη συνωστισμούς. Η περιοχή αυτή έχει τόσο μεγάλη πυκνότητα πληθυσμού που θα έπρεπε να φοράνε όλοι μάσκα, μπαίνοντας σε αυτή. Νομίζω αυτό είναι πιο εύκολο στη διαχείριση και πιο κατανοητό στον κόσμο», συμπλήρωσε.\nΑρκετοί εναποθέτουν τις ελπίδες τους στα εμβόλια, ώστε να μπορέσει ο κόσμος να λειτουργεί όπως πριν. Ωστόσο αυξάνονται οι ανησυχίες για το αν τα εμβόλια θα είναι ασφαλή και αποτελεσματικά. Ο καθηγητής υπογράμμισε πως δεν μπορεί από τώρα να κρίνει κανένα εμβόλιο γιατί δεν υπάρχουν επαρκή στοιχεία, αλλά οι περισσότερες εταιρείες ακολουθώντας το πρωτόκολλο φαίνεται πως θα έχουν αποτελεσματικά εμβόλια εντός του χρονοδιαγράμματος.\n«Οι περισσότερες εταιρείες έχουν ξεκινήσει ήδη παραγωγή, ακριβώς με τη λογική, όταν θα πραγματοποιηθεί η έγκριση να υπάρχουν ήδη δόσεις, που θα δοθούν. Για παράδειγμα η Johnson & Johnson έκανε μία διακοπή της χορήγησης για κάποια ανεξήγητη ασθένεια, η οποία δεν ξέρουμε αν έχει κάποια σχέση με το εμβόλιο αλλά αυτό είναι το πρωτόκολλο, να σταματούν την δοκιμή μέχρι να το ξεκαθαρίσουν. Το πιο πιθανό είναι να βγει τις επόμενες ημέρες, όπως είχε γίνει με την AstraZeneca. Υπάρχει, όμως αυξημένη ενεργητικότητα, νομίζω ότι το αρχικό χρονοδιάγραμμα (ίσως τέλος αυτού του χρόνου, πιθανότερα αρχές του επόμενου) θα έχουμε εμβόλια στη Ελλάδα και σε αναπτυγμένες χώρες για να αρχίσει να εμβολιάζεται ο πληθυσμός, νομίζω ότι ισχύει ακόμα», υποστήριξε.\nΟ Μ. Δερμιτζάκης ολοκλήρωσε την συνέντευξη του τονίζοντας τη σημασία της ενημέρωσης από πλευράς των μέσων και της συνειδητοποίησης από μεριάς των πολιτών.\nPrevious Στη φυλακή το Διευθυντήριο της Χρυσής Αυγής\nNext Χρ. Δήμας: Η Δικαιοσύνη μίλησε – Nαζιστικά μορφώματα δεν έχουν καμία θέση στην Ελλάδα (video)\n25 νέα κρούσματα κορονοϊού στην Περιφέρεια Πελοποννήσου- έξι περιστατικά στην Κορινθία, στους 665 οι προσβληθέντες\nΟρμονικές διαταραχές στα ψάρια από τα αντισυλληπτικά στα αστικά λύματα\nΚορονοϊός: Έξι κρούσματα στην Κορινθία\nΙατρικός Σύλλογος Κορινθίας: Η πρόληψη παραμένει πάντα η καλύτερη θεραπεία του καρκίνου του μαστού


Ο Γιώργος Πατούλης στα ΕΛΠΕ\nΑρχική ΔΥΤΙΚΗ ΑΘΗΝΑ Ο Γιώργος Πατούλης στα ΕΛΠΕ\nΟ Παναγιώτης Οφθαλμίδης, πρόεδρος του Σωματείου Εγαζομένων και υποψήφιος περιφερειακός σύμβουλος, υποδέχεται στις εγκαταστάσεις των ΕΛΠΕ Ασπροπύργου τον Γιώργο Πατούλη.\nΟ Υποψήφιος Περιφερειάρχης Αττικής κ. Γιώργος Πατούλης (ΝΕΑ ΑΡΧΗ για την Αττική) επισκέφθηκε τις εγκαταστάσεις των ΕΛΛΗΝΙΚΩΝ ΠΕΤΡΕΛΑΙΩΝ στον Ασπρόπυργο.\nΣυναντήθηκε με τον Πρόεδρο του ΠΣΕΕΠ κ. Παναγιώτη Οφθαλμίδη (Υπ. Περιφ. Σύμβουλος Δυτικής Αθήνας με τον Γ. Πατούλη) και τον κ. Χρήστο Πέππα (Υπ. Περιφ. Σύμβουλος Δυτικής Αττικής με τον Γ. Πατούλη), που τον ξενάγησαν σε όλους τους χώρους του Διυλιστηρίου.\nΜίλησε με τους εργαζόμενους και ενημερώθηκε για τα προβλήματα της καθημερινότητας που αντιμετωπίζουν στην εργασία, αλλά και στους Δήμους τους.\nΟ Γιώργος Πατούλης τόνισε ότι “Η Δυτική Αθήνα χρειάζεται παρεμβάσεις και όχι λόγια. Με τη βοήθεια επιστημόνων και τεχνοκρατών θα συγκροτήσουμε μια αποτελεσματική Πολιτική Προστασία για να μην ζήσουμε ξανά άλλη Μάνδρα και άλλο Μάτι.”\nΟ υποψήφιος Περιφερειάρχης παραδέχτηκε ότι η Δυτική Αθήνα έχει πολλά προβλήματα, αλλά και εξαιρετικές δυνατότητες για ανάπτυξη την επόμενη μέρα. Το μόνο που χρειαζόμαστε από εδώ και πέρα στην Αττική είναι μια σοβαρή στρατηγική αντιμετώπισης τέτοιων ζητημάτων, με ταυτόχρονη εμπέδωση του αισθήματος ασφάλειας των πολιτών. Για εμάς, η Πολιτική Προστασία αποτελεί βασικό πυρήνα μιας συγκροτημένης στρατηγικής που θέλουμε να εφαρμόσουμε στην Περιφέρεια.\n“Στο πλαίσιο αυτό, με την βοήθεια ειδικών επιστημόνων και τεχνοκρατών έχουμε συγκροτήσει τους κεντρικούς άξονες για το πώς αντιλαμβανόμαστε την αποτελεσματική Πολιτική Προστασία. Δίνουμε έμφαση στην πρόληψη και στην ορθολογική, με συγκροτημένο σχέδιο, διαχείριση των φυσικών καταστροφών, ακολουθώντας τη διεθνή και ευρωπαϊκή πρακτική. Αξιοποιώντας κάθε σύγχρονο μέσο και διαθέσιμη τεχνολογία αιχμής που έχουμε στη διάθεσή μας”, σημείωσε.\nΗ Δυτική Αθήνα, σύμφωνα με τον κ. Πατούλη, χρειάζεται παρεμβάσεις όχι στα λόγια, αλλά στις πράξεις.\nΟι προτεραιότητές που θέτει η “Νέα Αρχή” για τη Δυτική Αθήνα, μεταξύ άλλων είναι:\nΗ ολοκλήρωση αλλά και η δημιουργία νέων κοινωνικών υποδομών με έμφαση τους παιδικούς σταθμούς, τα ΚΑΠΗ, τις δομές υγείας κ.ά.\nΠροηγούμενο άρθροΑΝΝΑ ΠΑΠΑΤΖΕΛΟΥ Υποψήφια Δημοτική Σύμβουλος με Θοδωρή Σπηλιόπουλο\nΕπόμενο άρθροΠετροβολούσαν αυτοκίνητα στην Εθνική Οδό από τη γέφυρα του Σκαραμαγκά!


O μεγαλομέτοχος που… γούσταρε Πετράκη – Ουζουνίδη και τα «μπρα ντε φερ» των δύο κόουτς | SDNA\nO μεγαλομέτοχος που… γούσταρε Πετράκη – Ουζουνίδη και τα «μπρα ντε φερ» των δύο κόουτς\nΠοιο είναι το πρόσωπο που «ενώνει» τους Γιάννη Πετράκη και Μαρίνο Ουζουνίδη; Τι…ψάρια έχουν πιάσει οι δύο προπονητές στον κύκλο των μεταξύ τους αναμετρήσεων; Το SDNA έχει τις απαντήσεις στο pre game της αναμέτρησης (ΠΑΣ Γιάννινα - ΑΕΚ) στους «Ζωσιμάδες».\nΟ Γιάννης Πετράκης και ο Μαρίνος Ουζουνίδης θα βρεθούν face to face το απόγευμα της Δευτέρας (14/1) στους «Ζωσιμάδες» στο πλαίσιο της αναμέτρησης ΠΑΣ Γιάννινα – ΑΕΚ.\nΣε αυτό το ραντεβού δεν θα είναι και ο μεγαλομέτοχος της σουπερλιγκάτης ΠΑΕ που τον περασμένο Μάιο επιχείρησε να αλλάξει δαχτυλίδια μαζί τους, χωρίς ωστόσο επιτυχία.\nΚαι το όνομα αυτού, Παναγιώτης Μονεμβασιώτης.\nΑπό την στιγμή που ο ιδιοκτήτης του Απόλλωνα Σμύρνης χώρισε τους δρόμους του με τον Γιώργο Παράσχο, έβαλε στην κορυφή της προπονητικής του λίστας τους νυν προπονητές του ΠΑΣ Γιάννινα και της ΑΕΚ.\nΣύμφωνα μάλιστα με τον μανατζερικό μύθο είχε φτάσει στο σημείο να προσφέρει 25.000 € μηνιαίο μισθό στον Ουζουνίδη και 18.000 € στον Πετράκη, χωρίς όμως να καταφέρει να τους δελεάσει προκειμένου να φορέσουν την προπονητική φόρμα της «Ελαφράς Ταξιαρχίας». Αυτά, για την ιστορία.\nΠαρεμπιπτόντως και με αφορμή το «μπρα ντε φερ» Πετράκη – Ουζουνίδη στους «Ζωσιμάδες», ας «ξεσκονίσαμε» την προϊστορία των αναμετρήσεων μεταξύ των δύο τεχνικών.\nΈχουμε και λέμε: σε σύνολο 9 αγώνων ο Ουζουνίδης μετράει 5 νίκες (με Ξάνθη, Εργοτέλη, Πανιώνιο και Παναθηναϊκό), δύο παιχνίδι έχουν λήξει ισόπαλα, ενώ ο Πετράκης έχει 2 νίκες (με Εργοτέλη και ΠΑΣ Γιάννινα).


Αλέξανδρος ο Μέγας - Διάφορα\nΕίστε εδώ Αρχική Άρθρα Διάφορα Αλέξανδρος ο Μέγας\n- Ο Αλέξανδρος γεννήθηκε στις 20 ή 21 Ιουλίου του 356 π.Χ στην Πέλλα της Μακεδονίας. Πατέρας του ήταν ο βασιλιάς της Μακεδονίας Φίλιππος Β' και μητέρα του η Ολυμπιάδα, κόρη του βασιλιά της Ηπείρου Νεοπτόλεμου. Από τον πατέρα του ο Αλέξανδρος κληρονόμησε την οξεία αντίληψη, τις οργανωτικές ικανότητες και την ταχύτητα ενεργειών. Και από τη μητέρα του τη φιλοδοξία, την υπερηφάνεια και την ισχυρή θέληση.\nΑπό τον πατέρα του έλαβε σπουδαία μαθήματα πολιτικής και στρατηγικής. Πάντοτε βρισκόταν κοντά του, όταν εκείνος συζητούσε με ξένους πρεσβευτές και απεσταλμένους. Τον ακολουθούσε στις εκστρατείες, όπου έπαιρνε μαθήματα στρατιωτικής τέχνης. Έτσι, από πολύ νωρίς απέκτησε πολιτική και στρατιωτική ωριμότητα. Σε ηλικία 16 ετών, ως αντικαταστάτης του πατέρα του, που έλειπε σε εκστρατεία, κατέπνιξε την επανάσταση της Θρακικής φυλής των Μαίδων, ενώ σε ηλικία 18 ετών, στη Μάχη της Χαιρώνειας ήταν διοικητής στρατιωτικού σώματος και διακρίθηκε για τις πολεμικές του αρετές.\nΣε ηλικία 20 ετών έγινε βασιλιάς της Μακεδονίας\nμετά τη δολοφονία του πατέρα του το 336 π.Χ.\nΑπό πολύ νωρίς αντιμετώπισε οργανωμένες συνωμοσίες εναντίον του, τις οποίες διέλυσε με αστραπιαία ταχύτητα. Με την ίδια αστραπιαία ταχύτητα και αποφασιστικότητα εξεστράτευσε εναντίον των πόλεων της Νότιας Ελλάδας, οι οποίες επαναστάτησαν, μόλις έμαθαν το θάνατο του Φιλίππου. Όταν όμως πληροφορήθηκαν την εκστρατεία του Αλεξάνδρου εναντίον τους, έσπευσαν να δηλώσουν υποταγή. Ενώ σε συνέδριο, που έγινε στην Κόρινθο, τον ανακήρυξαν Ηγεμόνα της Ελλάδας, όπως και νωρίτερα τον πατέρα του και αρχιστράτηγο στην επικείμενη εκστρατεία κατά των Περσών.\nΔεν σταμάτησε στην Περσία\nΠροχώρησε προς τα Ανατολικά για να υποτάξει τις φυλές που κατοικούσαν εκεί και ν' απαλλάξει έτσι το μεγάλο του βασίλειο από μελλοντικό κίνδυνο. Πέρασε τη Σογδιανή και τη Βακτριανή και το 327 π.Χ. μπήκε στις Ινδίες, όπου νίκησε τον βασιλιά Πώρο. Οι στρατιώτες του, όμως, κουράστηκαν και αρνήθηκαν να προχωρήσουν. Αναγκάσθηκε τότε να ανακόψει την επική πορεία του προς Ανατολάς. Ένα μέρος του στρατού το έστειλε με πλοία στην Περσία, με επικεφαλής τον ναύαρχο Νέαρχο. Αυτός με το υπόλοιπο στράτευμα πέρασε την έρημο Γεδρωσία, όπου χάθηκαν πολλοί στρατιώτες του από την πείνα και τη δίψα, και επέστρεψε στα Σούσα.\nΆρχισε τότε να σκέφτεται την οργάνωση της επικράτειάς του. Μελετώντας τον τρόπο της ζωής των Περσών και τον τρόπο της διοικήσεώς τους, έβγαλε το συμπέρασμα πως για να διατηρηθεί το αχανές κράτος που δημιούργησε, έπρεπε να συμφιλιώσει τους Πέρσες ευγενείς με τους Έλληνες. Φαντάστηκε τον εαυτό του σαν Ελληνοπέρση βασιλιά και μιμήθηκε την ενδυμασία και γενικά τον τρόπο ζωής τους.\nΠαντρεύτηκε την κόρη του Δαρείου Στάτειρα και την ανιψιά της Παρυσάτιδα (324 π.Χ.). Ενώ παρακίνησε τους αξιωματικούς και τους στρατιώτες του να παντρευτούν κι αυτοί Περσίδες. Νωρίτερα (327 π.Χ.) είχε παντρευτεί τη Ρωξάνη, κόρη τοπικού ηγεμόνα της Βακτριανής, παρά την αντίδραση των στρατηγών του. Η Ρωξάνη τού χάρισε και τον μοναδικό του απόγονο, τον Αλέξανδρο Δ', ο οποίος γεννήθηκε δύο μήνες μετά το θάνατο του στρατηλάτη και σκοτώθηκε σε ηλικία 12 ετών, με διαταγή του Κάσσανδρου, στρατηγού του Μεγάλου Αλεξάνδρου και σφετεριστή του θρόνου της Μακεδονίας.\nΣτους Μακεδόνες δεν άρεσε η αλλαγή αυτή του Αλέξανδρου...\nΜάλιστα, μερικοί από τους στρατηγούς του, οργάνωσαν εναντίον του συνωμοσίες. Τις οποίες ο Αλέξανδρος ανακάλυψε και τιμώρησε σκληρά τους πρωταίτιους. Οι πολλές διοικητικές φροντίδες, οι κόποι και τελευταία ο θάνατος του πιο στενού του φίλου, Ηφαιστίωνα, του έφθειραν την υγεία.\nΟ Αλέξανδρος αρρώστησε βαριά και στις 10 Ιουνίου του 323 π.Χ. άφησε την τελευταία του πνοή στη Βαβυλώνα, σε ηλικία μόλις 32 ετών. Μετά τον θάνατο του Αλέξανδρου το απέραντο κράτος του διαμοιράστηκε μεταξύ των στρατηγών του, που επί πολλά χρόνια διαφωνούσαν για τη διανομή.\nΔεν χάθηκε, όμως, το εκπολιτιστικό έργο του...\nΟι κατακτήσεις του άνοιξαν τα σύνορα μεταξύ του Ελληνικού χώρου και της Ανατολής\nΗ επικοινωνία με τους «βαρβάρους» συνέβαλε στη διάδοση του Ελληνικού πολιτισμού, στις χώρες της Ασίας και της Αιγύπτου. Η Ελληνική γλώσσα έγινε διεθνής. Τα Ελληνική ήθη πέρασαν σ’ όλο τον τότε γνωστό κόσμο. Ανέτειλε ο πολιτισμός της λεγόμενης «Ελληνιστικής Εποχής», που αποτελεί μία νέα λάμψη του Ελληνικού πνεύματος.\nΔικαιολογημένα, η ιστορία ανακήρυξε τον Αλέξανδρο... ως «Μέγα», για το γιγάντιο έργο του!\nΣαβ 03 Φεβρουαρίου 2018 22:00\nΕτικέτες: ιστορία αφιερώματα μέγας αλέξανδρος μακεδονία πέλλα φίλιππος ολυμπιάδα κάσσανδρος αριστοτέλης ελληνιστική εποχή περσία ελλάδα\nποντιακές εκφράσεις νηστεία ελλάδα ταφικό έθιμο άγιος γεώργιος πάσχα ποντιακή κουζίνα πόντος τουρκία ποντιακές συνταγές ποντιακός ελληνισμός μεγάλη εβδομάδα ποντιακές παροιμίες ανάσταση παρχάρια σαμψούντα πρόσφυγες έθιμα θρησκεία ιούλιος μέγας αλέξανδρος πολιτισμός θεσσαλονίκη αργυρούπολη χειμώνας θαύματα λαογραφία ορθοδοξία καππαδοκία αρμενία κωνσταντινούπολη ιστορία σάντα άνοιξη μήνες στα ποντιακά τραπεζούντα παναγία σουμελά παράδοση κοτύωρα εκκλησίες γιορτές πόντιοι άγιοι αγίου πνεύματος αρχαία ελλάδα 0 αμάσεια μαρτυρίες γενοκτονία νικολοβάρβαρα προλήψεις


Πολύδροσος Παρνασσού: ΜΑΝΟΣ ΧΑΤΖΙΔΑΚΙΣ. " Ο νεοναζισμός και ο φασισμός δεν είναι θεωρία, σκέψη και αναρχία. Είναι μια παράσταση. Εσείς κι εμείς. Και πρωταγωνιστεί ο Θάνατος."\nΟ νεοναζισμός, ο φασισμός, ο ρατσισμός και κάθε αντικοινωνικό και αντιανθρώπινο φαινόμενο συμπεριφοράς δεν προέρχεται από ιδεολογία, δεν περιέχει ιδεολογία, δεν συνθέτει ιδεολογία. .....\nΟ Μάνος Χατζιδάκις εξηγεί το σκεπτικό της συναυλίας της Ορχήστρας των Χρωμάτων κατά του νεοναζισμού (από συνέντευξη στον Κώστα Κωβαίο, ΕΡΤ, 1993).\n«Το ελληνικό, τώρα: από την ώρα που μας βοηθάει η Ελλάς να γίνουμε άνθρωποι, με μια παγκοσμιότητα, πολύ καλώς. Από την ώρα που μας δίδει μια φουστανέλα και μας εμποδίζει να υπάρχουμε με τους άλλους συνανθρώπους, είναι αντιδραστικό. Αν αυτό που λέμε ελληνικό είναι εμπόδιο στο να ενωθούμε με έναν μαύρο, είναι καταδικαστέο. Αν, αντιθέτως, αυτό είναι βοηθητικό για να ενωθούμε με τους άλλους, είναι υπέροχο».\n«Η έννοια του ελληνικού για πολλούς ανθρώπους έχει διαφορετική όψη. Εγώ πιστεύω σ' εκείνη την ελληνικότητα που εξαφανίζει τις διαφορές».\n«Φυσικά, από κάπου ξεκινάμε. Όλοι ξεκινάμε και τις πρώτες λέξεις που ψελλίζουμε είναι της μάνας μας. Αλλά δεν μένουμε με τις τέσσερις λέξεις που μάθαμε απ' τη μάνα μας: πηγαίνουμε και μαθαίνουμε και μιλάμε και σκεπτόμαστε και ξαναμαθαίνουμε να μιλάμε και απορρίπτουμε σκέψεις και προχωράμε...»\nΆκυροι οι τίτλοι σε 18 ιδιωτικές σχολές - Ποιές εί...\nΑ΄ ΦΩΚΙΔΑΣ: ΣΗΜΕΡΙΝΑ ΑΠΟΤΕΛΕΣΜΑΤΑ 9ης ΑΓΩΝΙΣΤΙΚΗΣ\nΕΠΙΣΤΟΛΗ ΠΡΟΣ ΠΡΟΕΔΡΟΥΣ ΠΟΛΙΤΙΣΤΙΚΩΝ ΣΥΛΛΟΓΩΝ ΔΩΡΙ...\nΠΡΟΕΔΡΟΣ ΤΗΣ ΤΚ ΠΟΛΥΔΡΟΣΟΥ - ΠΡΟΣΚΛΗΣΗ ΣΤΟΥΣ ΣΥΛΛ...\nΜΑΝΟΣ ΧΑΤΖΙΔΑΚΙΣ. " Ο νεοναζισμός και ο φασισμός δ...\nΧΩΜΑΤΕΡΕΣ Δ. ΔΕΛΦΩΝ - Αναζητείται ανταπόδοση !\n"Ξύπνα μαμά":Ξύπνα μαμά, δεν είναι όμορφοι οι άνθρ...


Δέκα θεϊκοί τίτλοι βιβλίων – Sraosha\nΔέκα θεϊκοί τίτλοι βιβλίων\nSraosha\tThe Greek Cloud\t 30 Μαΐου, 2016 6 Νοεμβρίου, 2018 1 Minute\nCheri Samba — Amour et pasteque\nΙδέα που λάνσαρε ο Theodoros Rakopoulos στο Facebook. Χωρίς σειρά, αυθόρμητα κι από μνήμης και σίγουρα όχι τοπ τεν.\nΗ λέξη για τον κόσμο είναι «δάσος» – Ούρσουλα λε Γκεν\nΔεν νομίζω ότι χρειάζεται να δικαιολογήσω το γιατί.\nΓκιακ – Δ. Παπαμάρκος\nBecause Arvanitika. Γιατί ακούγεται σαν απόχρεμψη, αλλά σημαίνει αίμα. Γιατί φέρνει σε μια διάθεση Στήβεν Κινγκ α λα βαλκανικά λίγο έξω από τα Καμένα Βούρλα.\nΟλόγυμνη με ψυχικές χειροπέδες – Βενετία Πιτσιλαδή-Σούαρτ\nΣε έναν κόσμο που έχει πουλήσει την ψυχή του στο παστίς, την παρωδία, την κειμενική παρενδυσία, την ειρωνεία τριών επιπέδων και το τρολάρισμα, θέλει αρετή και τόλμη να εκποιητίσεις το «ο γυμνός με τα χέρια στις τσέπες»: τόσο γυμνή που και οι χειροπέδες της ψυχικές είναι.\nΑργώ – Γ. Θεοτοκάς\nΜεροληπτώ: για μένα ό,τι ονομάζεται «Αργώ» είναι θεϊκό. Όπως το ταξίδι και η περιπλάνηση και οι χαμένες γενιές που πάνε μέχρι την Κολχίδα, πετυχαίνουν και μετά ηττώνται και σκορπούν.\nΘα υπογράφω Λουί – Ρέα Γαλανάκη\nΠοιος μιλάει; Πώς λέγεται; Γιατί «Λουί»;\nΣτου γλυτωμού το χάζι – Θεόδωρος Ντόρρος\nΌποιος μπορεί να σκαρφιστεί τέτοιον τίτλο, να μου στείλει ίνμποξ, να γίνουμε φίλοι, να διαβάζουμε Εμπειρίκο και Εγγονόπουλο και τις άλλες γραφές και να πίνουμε τζιν με πάγο. Δεσμεύομαι.\nΘα βρείτε τα οστά μου υπό βροχήν – Θανάσης Βαλτινός\nΓιατί μας αρέσει να μας μιλάν οι πεθαμένοι. Στο «Με λένε Κόκκινο» του Παμούκ, αρχίζουν να μιλάνε από το πρώτο κεφάλαιο. Εδώ ήδη από τον τίτλο.\nΟι Πανθέοι – Τάσος Αθανασιάδης\nΓιατί τα «Δυναστεία» είναι για τους άτολμους. Γιατί λαλούντα ονόματα έχει κι ο Όμηρος και γιατί ο Νίκος Φώσκολος δεν ήταν ούτε ο πρώτος, ούτε μεμονωμένο φαινόμενο. Γιατί ο στόμφος είναι η μόνη στέρεη πεζογραφική μας συνισταμένη και άμα λάχει ξεκινάμε κι από τον τίτλο.\nΤο αμάρτημα της μητρός μου – Γ. Βιζυηνός\nΓιατί νομίζεις ότι ξέρεις ποιο είναι το αμάρτημα, γιατί διαβάζεις αυτό το θαύμα έξι κι εφτά κι οχτώ φορές. Γιατί πατάς τα τριαντακάτι και μετά αντιλαμβάνεσαι ότι δεν ξέρεις ποιο είναι, ενώ ο τίτλος λειτουργεί μαζί με το κείμενο και συνδιαλέγεται μαζί του: δεν το ονομάζει.\nΝάφε και μέμνασο απιστείν – Sraosha\nΟ πρώτος τίτλος που επιλέχθηκε ώστε να μην μπορεί να ζητήσει ο πελάτης το βιβλίο από τον βιβλιοπώλη, χωρίς καν το βιβλίο να λέγεται «Το μεγάλο βιβλίο του πέους» ή κάτι τέτοιο.\nΔημοσιεύτηκε 30 Μαΐου, 2016 6 Νοεμβρίου, 2018\nPrevious Post Θεσσαλονίκη\nNext Post Atque in Ecclesia nulla salus


Κρούσματα σήμερα: 1.399 νέα ανακοίνωσε ο ΕΟΔΥ – Πως εξελίσσεται στην Ελλάδα - Greek Wire\nΑρχική ΕΛΛΑΔΑ ΝΕΑ Κρούσματα σήμερα: 1.399 νέα ανακοίνωσε ο ΕΟΔΥ – Πως εξελίσσεται στην Ελλάδα\nΚρούσματα σήμερα: 1.399 νέα ανακοίνωσε ο ΕΟΔΥ – Πως εξελίσσεται στην Ελλάδα\nΚΡΟΥΣΜΑΤΑ ΣΗΜΕΡΑ -Πώς εξελίσσεται η πανδημία του κορονοϊού στη χώρα μας σήμερα Τετάρτη (9/6), σύμφωνα με τις επίσημες ανακοινώσεις από τον ΕΟΔΥ.\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 1.399, εκ των οποίων 4 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 411.534 (ημερήσια μεταβολή +0.3%), εκ των οποίων 51.2% άνδρες.\nTo Rt για την επικράτεια εκτιμάται σε 0.81 (95%Crl: 0.17 – 1.55). Ημερήσια εξέλιξη της πανδημίας: Η ημερήσια κατανομή των επιβεβαιωμένων κρουσμάτων είναι η ακόλουθη (η γραμμή παριστάνει την συνολική, αθροιστική κατανομή των κρουσμάτων).\nΟι ισπανικές αρχές αύξησαν σήμερα στα 12 έτη, έναντι των 6 ετών, την κατώτερη ηλικία από την οποία απαιτείται να έχει κάποιος αρνητικό μοριακό τεστ για την COVID-19 για να εισέλθει στην Ισπανία.\n“Τα παιδιά κάτω των 12 ετών πρέπει να εξαιρούνται από την υποχρέωση να παρουσιάζουν ένα διαγνωστικό τεστ για SARS-CoV-2 για το ταξίδι τους. Η ηλικία ως εκ τούτου αυξάνεται από τα 6 στα 12 έτη”, αναφέρεται στην ισπανική Εφημερίδα της Κυβερνήσεως με σημερινή ημερομηνία, όπου διευκρινίζεται ότι το μέτρο αυτό τίθεται σε ισχύ σήμερα.\nΗ Ισπανία θα δέχεται το ίδιο τα τεστ PCR με τα τεστ αντιγόνων για αυτούς που είναι άνω των 12 ετών.\nΛαμβάνοντας υπόψη τις συστάσεις της Ευρωπαϊκής Επιτροπής, η οποία προτείνει την εναρμόνιση των μέτρων για τους ταξιδιώτες στους κόλπους της ΕΕ, η Ισπανία ευθυγραμμίζεται ως εκ τούτου στην κατώτερη ηλικία πρόσβασης στον εμβολιασμό κατά της COVID-19 και στα όρια που έχουν ορίσει οι γειτονικές χώρες.\nΣτην Ιταλία, ο εμβολιασμός είναι ανοιχτός στους άνω των 12 ετών από την Πέμπτη, ενώ στη Γαλλία όσοι είναι 12-18 ετών θα μπορούν να εμβολιαστούν κατά της COVID-19 από τις 15 Ιουνίου.\nΤην ίδια ώρα η ισπανική κυβέρνηση προβλέπει να εμβολιάσει όσους είναι 12-17 ετών πριν από την επιστροφή τους στα θρανία για τη νέα σχολική χρονιά τον Σεπτέμβριο.\nΕξάλλου άλλο διάταγμα που δημοσιεύτηκε σήμερα στην Εφημερίδα της Κυβερνήσεως ορίζει ότι, όπως ισχύει για τους ταξιδιώτες που φτάνουν αεροπορικώς, η Ισπανία θα επιτρέπει τώρα την είσοδο των ταξιδιωτών που φτάνουν οδικώς αν διαθέτουν πιστοποιητικό εμβολιασμού.\nΜέχρι σήμερα, η Ισπανία αξίωνε αρνητικό τεστ PCR που θα είχε γίνει εντός λιγότερων από 72 ώρες για όλους όσοι ήθελαν να περάσουν τα χερσαία σύνορα με τη Γαλλία για να μεταβούν στην Ισπανία.\nΌσοι δεν έχουν εμβολιαστεί κατά της COVID-19 θα πρέπει τώρα να παρουσιάζουν ένα αρνητικό τεστ PCR ή αντιγόνων.\nΜε τον όρο εμβολιασμένος, η Ισπανία ορίζει όποιον διαθέτει πιστοποιητικό της χώρας του που έχει εκδοθεί “14 ημέρες μετά την ημερομηνία χορήγησης” της δόσης ολοκλήρωσης του εμβολιασμού του κατά της COVID-19 (14 ημέρες μετά την λήψη της δεύτερης δόσης, εκτός κι αν πρόκειται για μονοδοσικό εμβόλιο).\nΠροηγούμενο άρθροΟμόλογο Tράπεζα Πειραιώς: Άντλησε 600 εκατ. ευρώ – Ισχυρή ζήτηση\nΕπόμενο άρθροΚ.Σκρέκας: Διαγωνισμός 200 εκατ. ευρώ για μονάδες αποθήκευσης ενέργειας


Η θεωρία της προσκόλλησης - Therapia\nΗ θεωρία της προσκόλλησης (“attachment theory” του John Bowlby) δεν είναι μια θεραπευτική προσέγγιση από μόνη της, αλλά θέτει ένα πλαίσιο για την θεωρία, την έρευνα και την ψυχοθεραπεία στην πράξη. Η θεωρία της προσκόλλησης είναι μια ουσιαστική εξήγηση για τις συναισθηματικές ανάγκες των μικρών παιδιών και των μωρών. Βοηθά στην κατανόηση των τραυμάτων της παιδικής ηλικίας και τι σημαίνει να είναι ένας γονέας καλός.\nΗ θεωρία της προσκόλλησης επικεντρώνεται στις σχέσεις και στο δεσμό μεταξύ των ανθρώπων, ειδικά στις μακροχρόνιες σχέσεις περιλαμβανομένων αυτών μεταξύ ενός γονέα και ενός παιδιού και μεταξύ των συντρόφων. Στον πυρήνα αυτής της θεωρίας είναι ότι οι πρώιμες σχέσεις επηρεάζουν όλες τις μεταγενέστερες σχέσεις, και την ψυχική μας υγεία ως έφηβοι και ενήλικες. Με βάση τη θεωρία της σύνδεσης, πολύ συχνά μπορεί να εξηγηθεί η χαμηλή αυτοεκτίμηση, θέματα με εθισμούς ή μόνιμα συναισθήματα άγχους ή κατάθλιψης.\nΠέρα από όλα τα άλλα τα παιδιά χρειάζονται προστασία και ασφάλεια. Αν αυτά δεν πληρούνται, δημιουργούνται βαθιές συναισθηματικές πληγές που μπορεί να εκδηλωθούν αργότερα στη ζωή με πολλούς τρόπους.\nΗ προσκόλληση αφορά το συναισθηματικό δέσιμο με ένα άλλο άτομο.\nΗ κεντρική ιδέα της θεωρίας της προσκόλλησης είναι ότι οι φροντιστές της παιδικής ηλικίας που είναι διαθέσιμοι και ανταποκρίνονται στις ανάγκες του παιδιού, επιτρέπουν σε αυτό να αναπτύξει την αίσθηση της ασφάλειας. Το παιδί γνωρίζει ότι εξαρτάται από τον φροντιστή, πράγμα που δημιουργεί μια ασφαλή βάση για το παιδί για να μπορέσει να εξερευνήσει τον κόσμο.\nΟι δεσμοί που αναπτύσσονται κατά την παιδική μας ηλικία με τους ανθρώπους που μας φροντίζουν έχουν τεράστια επίδραση στην μετέπειτα ζωή μας. Η προσκόλληση εξυπηρετεί το δέσιμο μεταξύ βρέφους και μητέρας, έτσι ενισχύονται οι πιθανότητες για την επιβίωση του παιδιού.\nΗ σημασία της προσκόλλησης\nΟι ερευνητές έχουν βρει ότι τα πρότυπα προσκόλλησης δημιουργούνται στην πρώιμη παιδική ηλικία και μπορεί να οδηγήσουν σε έναν αριθμό συμπερασμάτων. Για παράδειγμα, τα παιδιά που έχουν αναπτύξει ασφαλή σύνδεση με τους γονείς τείνουν να αναπτύσσουν υψηλή αυτοεκτίμηση και καλύτερη αυτοπεποίθηση όσο μεγαλώνουν. Αυτά τα παιδιά επίσης τείνουν να είναι πιο ανεξάρτητα, να έχουν καλύτερη απόδοση στο σχολείο, να έχουν επιτυχημένες κοινωνικές σχέσεις και να νιώθουν λιγότερη κατάθλιψη και άγχος.\nΟι άνθρωποι που έχουν ασφαλή προσκόλληση με τους φροντιστές τους ως μωρά και μικρά παιδιά, νιώθουν ικανοί να στηριχτούν σε άλλους και έχουν αίσθηση της αξίας τους. Εξελίσσονται σε ενήλικες που έχουν αυτοπεποίθηση, αντοχή, είναι ανεξάρτητοι και επιτυχημένοι. Έχουν πιο ευτυχισμένες και υγιείς σχέσεις. Τα παιδιά που δεν έχουν μια γονική φιγούρα, όπως αυτά που μεγαλώνουν στα ορφανοτροφεία, συνήθως αποτυγχάνουν να αναπτύξουν την αίσθηση της εμπιστοσύνης που είναι αναγκαία για τη δημιουργία ασφαλούς σύνδεσης. Όταν οι φροντιστές ανταποκρίνονται γρήγορα και με συνέπεια στις ανάγκες των παιδιών, τα παιδιά μαθαίνουν ότι μπορούν να εξαρτώνται από ανθρώπους που είναι υπεύθυνοι για τη φροντίδα τους, πράγμα που είναι θεμελιώδες για τη σύνδεση και το αίσθημα ασφάλειας.\nΤι συμβαίνει όμως με τα παιδιά που δεν έχουν αναπτύξει ασφαλή προσκόλληση με τους φροντιστές τους; Οι μελέτες έχουν δείξει ότι οι άνθρωποι που αποτυγχάνουν να δημιουργήσουν ασφαλείς συνδέσεις στην πρώιμη ζωή τους είναι αποδέκτες αρνητικών συνεπειών στην παιδική και στην ενήλικη ζωή τους. Αυτό μπορεί να εκδηλωθεί με πολλούς τρόπους, από θέματα εθισμού, προβληματικών σχέσεων και έλλειψη αντοχής.\nΩστόσο τα προβλήματα της φτωχής προσκόλλησης στην παιδική ηλικία μπορεί να μετριαστούν με την ψυχοθεραπεία, αν και χρειάζεται χρόνος για να γίνει αυτό. Ο στόχος της ψυχοθεραπείας είναι να επεξεργαστείτε το ασυνείδητο. Οι μορφές ψυχοθεραπείας που χρησιμοποιούνται εξαρτώνται από τις ανάγκες του θεραπευόμενου, καθώς ο καθένας είναι ξεχωριστός.


19-04-2017 στις 20:37\nΧρονιά Πολλά και καλά! Γιατί να μην έχει προοπτική? Κοιτάζοντας μόνο το δικό σας χάρτη, βλέπω πως ο Δίας έχει ξεκινήσει μία πορεία που θα κρατήσει 2-3 χρόνια και θα προσφέρει την ευκαιρία να εξελίξετε τη ζωή σας. Θα σας πρότεινα όμως να μάθετε καταρχάς εσείς αν θέλετε αυτή τη σχέση, και αν είναι σχέση που αντικαθιστά κάτι που έχει αφήσει στίγμα και πληγή μέσα σας ίσως και από πολύ μικρή ηλικία, και στη συνέχεια θα μάθετε αν θα προχωρήσει αυτή η σχέση. Έχετε την ευκαιρία για μία ευτυχισμένη σχέση στη ζωή σας, αλλά θα πρέπει την επόμενη διετία να τη χτίσετε πάνω σε εύφορο έδαφος και όχι σε ένα κομμάτι γης που κρύβει τμήματα της ζωής σας που δεν έχετε χωνέψει\n19-04-2017 στις 22:02\nΣας ευχαριστώ καταρχήν μέσα από την καρδιά μου για την απάντηση! Καταλαβαίνω απόλυτα τι εννοείται.. όμως στη συγκεκριμένη περίπτωση νοιώθω ότι υπάρχει κάτι ουσιαστικό κι από τις δύο πλευρές,με έναν άνθρωπο που αξίζει και όχι απλά για μια ακόμα σχέση "περαστικη". Κι εκεί ήθελα την δική σας αστρολογικη οπτική και συμβουλή,στο αν κάνω λάθος ή όχι...\n21-04-2017 στις 19:49\nΑυτό λοιπόν που λέω είναι πως θα πρέπει να μάθετε αν αυτός ο άνθρωπος πάει να αντικαταστήσει κάτι άλλο και αν ισχύει αυτό, τότε σε περίπτωση που λάβει χώρα η αντικατάσταση, υπάρχει περίπτωση να δείτε το συγκεκριμένο άτομο με άλλη ματιά. Προχωρήστε με ενθουσιασμό στο παρακάτω, αλλά να σκέφτεστε πάντα τι είναι αυτό που κατά βάθος θέλετε να βγάλετε από μέσα σας και να λυτρωθείτε από τη σκιά που κουβαλά στη ζωή σας.\n21-04-2017 στις 22:51\nΔεν τον βλέπω ως "δεκανικι" για να αντικαταστησω κάτι άλλο. Άλλωστε πιστεύω ότι κάτι τέτοιο κατά πάσα πιθανότητα είναι μια αποτυχημένη απόπειρα πράγμα που δεν το θέλω. Η οποιαδήποτε "αγωνία μου" αν θέλετε είναι στο αν υπάρχουν τα φόντα για το παρακάτω,που προϋποθέτει την θέληση και των δύο,ώστε να είμαστε ευτυχισμένοι με αυτή την επιλογή. Υ.Γ. Προφανώς δεν έχω υπάρξει και πολύ τυχερή κατά το παρελθόν εξου και η ανησυχία.\n22-04-2017 στις 10:52\nΕφόσον λοιπόν αυτός ο άνθρωπος δεν είναι δεκανίκι, τότε μια χαρά θα κυλήσει. Η όποια θεραπεία ψάχνεις, θα έρθει μόνο από εσένα και μόνο από μέσα σου και όχι από άτομα που έρχονται στη ζωή σου. Οπότε, όλα καλά!\n22-04-2017 στις 13:27\nΕυχαριστώ πολύ πολύ για το χρόνο και για τις συμβουλές σας!


8 λαχανικά που είναι πιο υγιεινά αφού μαγειρευτούν - InKefalonia\n8 λαχανικά που είναι πιο υγιεινά αφού μαγειρευτούν\nΔημοσιεύτηκε: Κυριακή, 12 Απριλίου 2020 11:30\nΑν θέλεις ενέργεια, καλή φυσική κατάσταση και αντιγηραντική φροντίδα βάλε χρώμα στη διατροφή σου.\nΤα λαχανικά είναι απαραίτητα σε μια υγιεινή αλλά και ισορροπημένη διατροφή και παρέχουν πολλά θρεπτικά συστατικά βιταμίνες, μέταλλα και ιχνοστοιχεία, έχουν μεγάλη περιεκτικότητα σε νερό, είναι απαραίτητα για την καλή λειτουργία του ανθρώπινου οργανισμού.\nΕπίσης δρουν προστατευτικά ενάντια σε κάποιες ασθένειες και συμβάλλουν δραστικά στην επιβράδυνση της διαδικασίας της γήρανσης.\nΠολλές συζητήσεις έχουν γίνει κατά καιρούς για το ποιoς είναι ο πιο «υγιεινός» τρόπος να μαγειρέψουμε τα λαχανικά μας, χωρίς αυτά να χάσουν τα πολύτιμα θρεπτικά τους συστατικά.\nΗ ερώτηση για το εάν τα ωμά ή μαγειρεμένα λαχανικά είναι πιο θρεπτικά υπάρχει εδώ και χρόνια και είναι αλήθεια ότι κάποια λαχανικά είναι πιο υγιεινά όταν τρώγονται αφού μαγειρευτούν.\nΤα λαχανικά έχουν τη δική τους τεχνική στον τρόπο μαγειρεύονται ώστε να μην αλλοιώνονται οι βιταμίνες, η γεύση τους και τα θρεπτικά συστατικά που περιέχουν.\nΑς δούμε τα 8 λαχανικά που είναι πιο υγιεινά όταν μαγειρευτούν:\nΤο μαγείρεμά τους ενισχύει την αντιοξειδωτική τους δραση κατά 16 έως 25%. Μπορείς να καταναλώσεις και τον ζωμό τους. Μελέτες έχουν διαπιστώσει ότι τα μαγειρεμένα σπαράγγια αυξάνουν τα επίπεδα φαινολικού οξέος, το οποίο συνδέεται με μειωμένο κίνδυνο καρκίνου.\nΠροσφέρουν περισσότερες αντιοξειδωτικές ουσίες στον οργανισμό όταν μαγειρεύονται. Ωσόσο, οι κόκκινες πιπεριές πρέπει να καταναλώνονται ωμές, γιατί χάνουν τη βιταμίνη C.\nΟρισμένα λαχανικά όπως οι ντομάτες είναι στην πραγματικότητα πιο υγιεινά αν τα τρως μαγειρεμένα, επειδή η διαδικασία του μαγειρέματος αυξάνει τα επίπεδα ορισμένων συστατικών τους. Στη συγκεκριμένη περίπτωση του λυκοπενίου.\nΜαγειρεμένα περιέχουν περισσότερη βήτα-καροτίνη από τα ωμά.\nΤο σπανάκι είναι καλύτερο να καταναλώνεται μαγειρεμένο, γιατί έτσι θα απορροφήσει περισσότερο σίδηρο, ασβέστιο και μαγνήσιο.\nRodolfo Quirós from Pexels\nΤο μπρόκολο είναι ένα κορυφαίο σε διατροφική αξία λαχανικό, που αποτελεί υγιεινή επιλογή για το καθημερινό τραπέζι μας. Εχει λίγες θερμίδες και είναι κατάλληλο στη δίαιτα ενώ είναι εξαιρετικά πλούσιο σε βιταμίνες. Εκτός από μαγειρεμένο, μπορεις να το καταναλώσεις και ωμό και σε διάφορα ντιπς γιαουρτιού. Είναι όμως πιο υγιεινό όταν το τρως μαγειρεμένο.\nΗ έκθεση αυτού του λαχανικού σε θερμότητα ενισχύει δραστικά τις συνολικές αντιοξειδωτικές του δραστηριότητες. Τα μανιτάρια είναι εξαιρετική πηγή βιταμινών του συμπλέγματος Β, μετάλλων και φυτικών ινών. Για να μεγιστοποιήσεις τη γεύση και τα θρεπτικά συστατικά τους όπως το κάλιο, σόταρέ τα ελαφρά για λίγα λεπτά σε μέτρια φωτιά.\nΈχει υψηλή διατροφική αξία και η συστηματική κατανάλωσή του μπορεί να προστατεύσει από διάφορες ασθένειες της καρδιάς, αλλά και από τον καρκίνο. Τρώγεται με διάφορους τρόπους (βραστό, στον ατμό, τουρσί, ωμό), αλλά βραστό έχει την μεγαλύτερη διατροφική αξία.


Τα πάντα για το σπίτι: Απριλίου 2013\nΑναρτήθηκε από Oikianet στις 8:12:00 μ.μ. 2 σχόλια:\nΤα υφάσματα κυριαρχούν σε κάθε σπίτι με κουρτίνες, ταπετσαρίες, χαλιά και ριχτάρια να καλύπτουν ένα μεγάλο μέρος της επίπλωσης και των επιφανειών του. Δεν είναι λίγες οι φορές που το ύφασμα αποκτά πρωταγωνιστικό ρόλο στη διακόσμηση, διαμορφώνοντας το στιλ και την ατμόσφαιρα του χώρου.\nΕπίκεντρο η θάλασσα\nΤα μαξιλάρια στις πολυθρόνες, το χαλί-διάδρομος και το κρεμαστό πανό κάτω από τις τέντες συνθέτουν ένα ενδιαφέρον προοπτικό παιχνίδι, απόλυτα ταιριαστό στο ελληνικό τοπίο: Φαρδιές ρίγες σε μπλε-άσπρο οδηγούν το βλέμμα προς την υπέροχη θέα της θάλασσας διακοσμώντας συγχρόνως το υπαίθριο καθιστικό.\nΗ σύγχρονη υφαντουργία χρησιμοποιεί νέα υλικά που προσφέρουν εξαιρετικές ιδιότητες στα υφάσματα, όπως αυτά τα διαχωριστικά πανό ανάμεσα στην τραπεζαρία και το καθιστικό, που σκορπίζουν αστραφτερή λάμψη χάρη στις μεταλλικές ίνες στη σύνθεση του υφάσματος.\nΜαζεμένες στο πλάι με ένα χοντρό κορδόνι οι πλούσιες πτυχές της σμαραγδένιας κουρτίνας προσφέρουν αίσθηση απομόνωσης στην άνετη κτιστή ντουσιέρα, προσθέτοντας συγχρόνως μια θεατρική νότα στη διακόσμηση του μπάνιου. Πίσω από αυτήν διακρίνεται το απαραίτητο κρύσταλλο της καμπίνας που προστατεύει το ύφασμα από τα νερά.\nΑπλότητα και ρομαντισμός\nΜια παλιά κουρτίνα έχει μετατραπεί σε τραπεζομάντιλο καλύπτοντας το λιτό ξύλινο τραπέζι με ανοιξιάτικα, πολύχρωμα λουλούδια. Αυτό είναι αρκετό για να χαρίσει στην τραπεζαρία του εξοχικού μια ρομαντική ατμόσφαιρα, απόλυτα ταιριαστή με τον country χαρακτήρα του χώρου.\nΠολυάριθμα μαξιλάρια και υφάσματα με ινδικά σχέδια συνθέτουν μια πολύ προσωπική γωνιά για ξεκούραση, καφέ, διάβασμα ή ακόμα και ύπνο, καθώς μια δίφυλλη πλούσια κουρτίνα απομονώνει εύκολα αυτή την εσοχή του χώρου. Η ξύλινη προέκταση του κτιστού καναπέ χρησιμεύει για να ακουμπάει κανείς διακοσμητικά και χρηστικά αντικείμενα που κάνουν την χαλάρωση ακόμα πιο απολαυστική.\nΣχέδια και χρώμα\nΠέντε υφάσματα με διαφορετικά σχέδια έχουν χρησιμοποιηθεί σε μια έξυπνη διακόσμηση του υπνοδωματίου, χωρίς να δίνουν την αίσθηση της υπερβολής καθώς γραμμές, καρό και λουλούδια ακολουθούν το ίδιο ακριβώς χρωματικό παιχνίδι κόκκινου-άσπρου. Η σύγχρονη εκδοχή του «ουρανού» πάνω από το κρεβάτι λειτουργεί και σαν διαχωριστικό ανάμεσα στη ζώνη ύπνου και το κομψό καθιστικό.\nΑναρτήθηκε από Oikianet στις 12:05:00 μ.μ. 1 σχόλιο:\nΕτικέτες διακόσμηση, κουρτίνες, υφάσματα, Fabric deco\n13 προτάσεις για πασχαλινή διακόσμηση βεράντας 2013\nΜιας και σχεδόν κάθε Πάσχα ο καιρός είναι ζεστός και ανοιξιάτικος αν όχι καλοκαιρινός σκεφτήκαμε ότι η διακόσμηση της βεράντας είναι must, για όσους έχουν!\nΤι χρειάζεται λοιπόν για να διακοσμήσετε τη βεράντα σας για το Πάσχα; Μα φυσικά να φέρετε τα μέσα έξω! Με απλά λόγια, τη διακόσμηση που επιλέξατε να υιοθετήσετε για Πάσχα στο εσωτερικό του σπιτιού σας να τη μεταφέρετε και στη βεράντα σας. Με τη μόνη διαφορά ότι χρειάζεστε λίγο πιο ανθεκτικά υλικά και λίγο πιο σταθερά κρατήματα για τα κρεμαστά διακοσμητικά μιας και στην Ελλάδα το ξαφνικό αεράκι δεν είναι καθόλου ασυνήθιστο φαινόμενο.\nΠασχαλινή διακόσμηση βεράντας\nΑς ξεκινήσουμε τη διακόσμηση μας λοιπόν: Προμηθευτείτε, αν δεν έχετε ήδη, γλάστρες με όμορφα φυτά στις οποίες θα τοποθετήσετε στη συνέχεια όμορφα πασχαλινά αυγά, κατά προτίμηση διακοσμητικά και όχι αληθινά. Επίσης, δημιουργήστε μαζί με την οικογένεια σας ένα όμορφο πασχαλινό στεφάνι για να το κρεμάσετε στην εξώπορτα σας. Τι πιο ευχάριστο και φιλικό άλλωστε για τους επισκέπτες σας να βλέπουν μια πασχαλινή πόρτα με το που φτάνουν στο σπίτι σας. Τέλος, στη βεράντα σας μπορείτε πάντα να τοποθετήσετε μικρά και μεγάλα πασχαλινά λαγουδάκια και ότι άλλο μπορείτε να φανταστείτε (δείτε τελευταία φωτογραφία του άρθρου). Φαντασία και καλή διάθεση και είστε έτοιμοι!\nΑναρτήθηκε από Oikianet στις 8:17:00 μ.μ. 2 σχόλια:\nΕτικέτες 2013, βεράντα, μπαλκονι, Πασχαλινή διακόσμηση\nΒάλε κανένα φυτό στο σπίτι, κάνει καλό και στην ψυχική υγεία.\nΚάνε τη ζωή σου πιο όμορφη, βάζοντας φυτά εσωτερικού χώρου στο σπίτι σου. Απλά και εύκολα.\nΘα το έχεις παρατηρήσει: κάθε φορά που μπαίνεις σε ένα χώρο όπου υπάρχουν φυτά, η ατμόσφαιρα είναι πιο ευχάριστη και εσύ πιο ήρεμος. Γιατί λοιπόν να μην νιώθεις ακριβώς έτσι και στο σπίτι σου; Δες 12 φυτά που μπορείς να αγοράσεις και να φροντίσεις εύκολα.\nΟ κανόνας είναι ένας: Κάνε τα φυτά σου να νιώθουν τόσο άνετα όσο θα ένιωθαν στο φυσικό τους περιβάλλον είτε αυτό είναι η ζούγκλα είτε η έρημος.\nΜεγαλώνει πολύ εύκολα και χωρίς να χρειάζεται ιδιαίτερη φροντίδα και αυτό την καθιστά ιδανικό φυτό για πολυάσχολους. Το χειμώνα βάλε τη γλάστρα σου κοντά στο παράθυρο και μην την ποτίζεις αν δεν έχει ξεραθεί τελείως το χώμα της. Το καλοκαίρι, άφησέ την σε εξωτερικό χώρο και θα συντηρηθεί μόνη της, χωρίς να χρειάζεται να κάνεις τίποτα. Καλό;\nΒάλτο δίπλα σε ένα παράθυρο, σε ένα ηλιόλουστο δωμάτιο και πότισέ το μια φορά την εβδομάδα. Τόσο απλά!\nΑναρτήθηκε από Oikianet στις 7:28:00 μ.μ. Δεν υπάρχουν σχόλια:\nΕτικέτες διακόσμηση εσωτερικού χώρου, λουλούδια, φυτά\nΤο δωμάτιο του αγοριού(ή των αγοριών) μπορεί να είναι πραγματικά μια υπέροχη πρόκληση διακόσμησης αφού εκεί θα πρέπει να συνδυάσουμε τόσο τα ενδιαφέροντα, την προσωπικότητα όσο και την αντοχή στο χρόνο και τις δικές μας προβολές επιθυμιών (πχ συγκέντρωση του αγοριού- μαθητή στην καθημερινή του μελέτη).\n1η Φωτογραφία : Αυτοκόλλητα τοίχου από την εταιρία Fun to See\n2η Φωτογραφία : Φωτοταπετσαρία τοίχου από την εταιρία Walltastic\n1η Φωτογραφία: Φωτοταπετσαρία τοίχου από την εταιρία Walltastic\n2η Φωτογραφία: Φωτοταπετσαρία τοίχου από την εταιρία Komar\n1η Φωτογραφία: Παιδικά αυτοκόλλητα τοίχου από την εταιρία Fun to see\n2η Φωτογραφία: Παιδική μπορντούρα από την εταιρία York\n1η Φωτογραφία : Φωτοταπετσαρία με τον Spiderman απο την εταιρία Komar\n2η Φωτογραφία : Φωτοταπετσαρία με τούς Avengers απο την εταιρία Komar\nΟι χάρτινοι σούπερ ήρωες π.χ. Spiderman, Captain America, Avengers, Ironman, Halk είναι οι αγαπημένοι των περισσότερων αγοριών. Η εικόνα του ήρωα σε σκηνές δράσης θα καθηλώσει τον πιτσιρικά μας. Ταυτόχρονα θα μπορούμε να διατηρήσουμε τη θεματολογία για χρόνια αφού οι παραστάσεις αυτές είναι κλασικές και για εφηβικά δωμάτια.\n1η Φωτογραφία : Αυτοκόλλητα τοίχου απο την εταιρία Fun to see\n2η Φωτογραφία : Φωτοταπετσαρία με θέμα τον βυθό απο την εταιρία Walltastic\n1η Φωτογραφία : Φωτοταπετσαρία με θέμα το διάστημα απο την εταιρία Walltastic\nΑναρτήθηκε από Oikianet στις 5:55:00 μ.μ. Δεν υπάρχουν σχόλια:\nΕτικέτες αυτοκίνητα, αυτοκόλλητα, βυθός, διακόσμηση, Παιδικό δωμάτιο αγοριών, πειρατές, ποδόσφαιρο, φωτοταπετσαρίες\nΠώς να διακοσμήσεις το μπαλκόνι του σπιτιού σου με 18 απλούς τρόπους.\nΔε μας πτοούν οι λίγες (ελπίζουμε και τελευταίες) βροχές του Απριλίου. Το μπαλκόνι σου είναι έτοιμο να γίνει το αγαπημένο μέρος του σπιτιού σου για τους επόμενους μήνες, αρκεί να του φέρεις το καλοκαίρι, λίγο νωρίτερα.\nΌσο η θερμοκρασία ανεβαίνει, οι τέσσερις τοίχοι του σπιτιού αρχίζουν και σε πνίγουν (τι να μας κάνει και το air condition). Το μπαλκόνι (ή η βεράντα) είναι η μόνη σου ελπίδα, αν δε θες να πας μακριά. Απόδέξου την πρόκληση και κάν'τα το μέρος όπου θα περνάς τις περισσότερες ώρες από εδώ και στο εξής. Όρεξη να'χεις.\n- Βάλε μαξιλάρες και κάνε το χώρο πιο άνετο και οικείο (τις οποίες μάλιστα μπορείς να μαζέψεις εύκολα κάθε φορά που θα βρέξει).\n- Περιφρούρησέ το με φυτά και γλάστρες.\n- Όσο πιο πολύ πράσινο, τόσο περισσότεροι οι επισκέπτες!\n- Ακόμη κι αν το μπαλκόνι σου είναι πολύ μικρό, δε σημαίνει ότι δε μπορεί να γίνει και... θαυματουργό.\n- Βάλε χρώμα στο μπαλκόνι σου διακοσμώντας το με πολύχρωμα λουλούδια σε γλαστράκια.\n-Τα όρθια φωτιστικά (φαναράκια κ.λ.π.) μπορούν να ταιριάξουν άψογα σε ένα όχι και τόσο ευρύχωρο μπαλκόνι.\n- Χρειάζεται στρατηγική (και) στη διακόσμηση. Σκέψου πώς θα τοποθετήσεις το τραπεζάκι σου ώστε να μην πάει χαμένη η θέα.\n- Οι λεπτομέρειες κάνουν τη διαφορά.\n- Διάλεξε κρεμαστά φωτιστικά, τα οποία, αν θες, μπορείς να τυλίξεις γύρω από τις γλάστρες σου.\n- Μια ξαπλώστρα καναπές θα δώσει καλοκαιρινή διάθεση στο χώρο.\n- Τα βράδια, αντί για φως, άναψε φαναράκια\n- ... ή σκέτα κεριά.\nΤα γλαστράκια πάνω σε ό,τιδήποτε ξύλινο φέρνουν λίγο από φύση.\nΤο ίδιο και ο χλοοτάπητας.\n- Φτιάξε πανεύκολες χειροποίητες δημιουργίες για τον τοίχο σου.\n- Διάλεξε έπιπλα για όλες τις εποχές για το μπαλκόνι ή την βεράντα σου.\n- Η κούνια δεν είναι μόνο για την παιδική χαρά.\n- Έρχεται καλοκαίρι, λίγο χρώμα επιβάλλεται.\nΑναρτήθηκε από Oikianet στις 9:32:00 μ.μ. 2 σχόλια:\nΕτικέτες γλάστρες, διακόσμηση, καλοκαίρι, καναπές, μπαλκονι, φυτά


Δάκτυλοι και Κουρήτες Ιδαιοί - Αστρολογία Podcast\nΔάκτυλοι και Κουρήτες Ιδαίοι\nΈχουμε ήδη μιλήσει για την ιστορία της γέννησης του Δία από τη Ρέα σε ένα σπήλαιο στη Λυκτό της Κρήτης. («Η μυθολογία των Ελλήνων – Οι Τιτάνες»). Πέραν αυτού ωστόσο υπήρχαν και άλλοι τόποι που διεκδικούσαν το μέρος που γεννήθηκε και μεγάλωσε ο πατέρας των θεών και των ανθρώπων. Αυτά είναι τα όροι Δίκτη και Ίδη (της Μικράς Ασίας). Κάθε ένα φιλοξενεί ένα ιερό σπήλαιο.\nΟι Εραστές της Αφροδίτης | Πυγμαλίωνας και Αδωνίς\nΜυστήριο Και Γνώση – Θάνατος & Καταστροφή